DUŠAN PETROVIĆ U POSETI KRALJEVINI HOLANDIJI | Agroservis\n> DUŠAN PETROVIĆ U POSETI KRALJEVINI HOLANDIJI\nOdržan je drugi redovni godišnji sastanak Radne grupe za poljoprivredu između predstavnika Ministarstva poljoprivrede, trgovine, šumarstva i vodoprivrede RS i Ministarstva ekonomije, poljoprivrede i inovacija Kraljevine Holandije. Tokom sastanka predstavljen je Nacrt rezultata studije „Srbija u EU: uticaj na sektor poljoprivrede“, koja je rezultat zajedničkog rada Poljoprivrednog fakulteta iz Zemuna i Univerziteta iz Vageningena, odnosno profesorke Natalije Bogdanov i profesora Simena van Berkuma. Studija ima za cilj da pomogne kreatorima agrarne politike, kao i poslovnoj zajednici Holadnije i Srbije za unapređenje saradnje u agro-prehrambenom kompleksu i zajedničkim investicijama u agraru na obostranu korist srpskih i holandskih privrednika. Konačni rezultati studije biće predstavljeni široj poslovnoj i akademskoj javnosti.\nPredstavnici ministarstava su dogovorili uspostavljanje zajedničke NJEB platforme za komunikaciju između predstavnika dva ministarstva, kao i za pružanje informacije zaintersovanima o aktivnostima vezanim za saradnju u oblasti poljoprivrede, kako administrativne, tako i privredne.\nTakođe su vođeni razgovori i unapređenju saradnje između naučnih institucija i zaključeno je da postoje realni uslovi za prosirenje saradnje. U tu svrhu delegacija Ministarstva poljoprivrede, trgovine, šumarstva i vodoprivrede RS sastala se i sa predstavnicima Univerziteta u Vageningenu.\nMinistar Petrović sa saradnicima vodio je razgovore i sa predstavnicima nekoliko holandskih privrednika, a posetio je i kompaniju Firesland Campina. Tokom sastanka vođeni su razgovori o prenošenju holandske dobre prakse u oblasti udruživanja poljoprivrednika, kooperativa itd.\nDelegacija je posetila i aukciju cveća u Aalsmeeer, najvećoj ove vrste u svetu.


Zvezda granitnom odbranom do nove pobede u Evroligi! - Sportske vesti - ProSport\nZvezda granitnom odbranom do nove pobede u Evroligi!\nPROČITAJTE JOŠ - SAMO DA STIGNE: Napadač koji na zimu stiže u Zvezdu ima nestvarne brojke! (VIDEO)\nNajefikasniji u beogradskom timu bio je Nikola Kalinić sa 15 poena. U redovima Žalgirisa istakao se Džoš Nibo sa 14 poena i 10 skokova.\nTags Crvena zvezdaEvroligaKK Crvena zvezdaKošarkaške vestiSportske vestiŽalgiris\nPrethodni članak Stanojević posle pobede nad Trajalom: ,,Zadovoljan sam, bitno je da smo pobedili i da se niko nije povredio"\nSledeći članak Real slavio u uzbudljivom meču protiv Monaka!


Rusija: Primirje u Siriji narušeno devet puta - Sputnjik Srbija\n17:36 03 Avgust 2020\nRusija: Primirje u Siriji narušeno devet puta\n14:15 28.02.2016 (osveženo 16:23 28.02.2016) Preuzmite kraći link\nPrekid vatre u Siriji je za protekla 24 časa narušen devet puta, saopštio je danas načelnik ruskog Centra za primirje u Siriji Sergej Kuralenko.\nTurska vojska napala grad na severu Sirije\n„Za protekla 24 časa primirje je narušeno devet puta, a dobili smo informaciju i da je napadnut grad Kabana u provinciji Latakija. Pored toga, preko 100 pripadnika turske vojske izvelo je napad na grad Tel Abjad na sirijsko-turskoj granici“, rekao je Kuralenko.\nOn je dodao da je Turska vojska imala podršku velikokalibarske artiljerije, iako su pripadnici Kurda uspeli jutros da oteraju turske vojnike van grada.\n„Iako postoje pojedinačni primeri narušavanja prekida vatre, primirje u Siriji se u celini primenjuje“, rekao je on.\nKuralenko je takođe rekao da će Centar svakodnevno objavljivati izveštaj o tome kako se sprovodi primirje u Siriji, kao i da će se te informacije kasnije slati američkom centru koji je stacioniran u Amanu, prestonici Jordana.\nSvetske sile su postigle sporazum o obustavi vatre u Siriji koji se tiče vladinih snaga i pripadnika oružane opozicije. Sporazum se ne odnosi na teritorije pod kontrolom DAEŠ-a i Nusra fronta, terorističke organizacije povezane sa Al Kaidom, koje drže više od polovine Sirije.\nLista 69 opozicionih grupa koje prihvataju primirje\nPrvi dan primirja u Siriji: DAEŠ krenuo u ofanzivu\nRuski koordinacioni centar u Siriji dobio je od Sjedinjenih Američkih Država spisak 69 naoružanih opozicionih grupa koje pristaju na uslove primirja u Siriji.\nKako je naveo ovaj centar, spisak obuhvata grupe koje su potvrdile svoju saglasnost preko opozicionog Visokog komiteta za pregovore, ali i one koje su direktno Americi saopštile da se slažu sa primirjem.\nSama Rusija je primila izjavu saglasnosti 17 naoružanih grupa iz sirijske umerene opozicije, naveo je centar u saopštenju.\nTakođe se navodi da je registrovao sedam slučajeva granatiranja rezidencijalnih oblasti u Damasku u subotu iz oblasti koje kontroliše umerena opozicija.\nprimirje u Siriji, narušavanje, Sergej Kuralenko, Sirija


Press Online :: Društvo :: Lončar: Biće 48 timova za borbu protiv narkomanije\n27. 08. 2018. - Autor: Tanjug\nBeograd -- Ministar zdravlja i predsednik Vladine komisije za borbu protiv narkomanije Zlatibor Lončar rekao je jutros da će 48 timova raditi u 1.700 škola.\nTi timovi će, kako objašnjava Lončar, držati predavanja o štetnosti droge deci i roditeljima.\nTokom ove nedelje u institutima za javno zdravlje u Beogradu, Nišu, Kragujevcu i Novom Sadu biće održana specijalna obuka za članove timova koji će u novoj školskoj godini obići sve škole u Srbiji i držati predavanja o štetnosti droge deci i roditeljima, rekao je Lončar gostujcuhi na RTS.\nLončar poručuje da to nije jednostavno i da ne postoji čarobni štapić, već mora pažljjivo da se pridje problemu. On ističe da će se insistirati na tome da deca, kada im neko ponudi drogu, kažu "ne".\nU Srbiji je ove godine otkriveno 20 novih supstanci koje su stavljene na listu i čije se pojavljivanje sprečava, rekao je Lončar. "Mi nećemo odustati, imamo saglasnost da kazne budu maksimalne", poručuje ministar, navodeći da neko prodaje kilograme droge i ubija decu dok traje borba za natalitet.\nKako je rekao, biće uradjena analiza trenutnih kazni i dodao da neće biti razumevanja za one koji prodaju drogu. "Preporučujemo onima koji misle na taj način da zarade, da truju srpsku decu - idite dalje, ovde nećete", rekao je Lončar za RTS.


Uobraženi: Željko i Jovana pobegli od novinara : Crveni tepih\nUobraženi: Željko i Jovana pobegli od novinara\nIako svi znaju da su se nedavno venčali, Željko Joksimović i Jovana Janković rešili su da se sakriju od javnosti, a razlog je prozaičan, ali i logičan – izgled!\nPoznati par se, naime, juče vratio sa Maldiva, gde je izgovorio sudbonosno “da“, ali po sletanju na aerodrom “Nikola Tesla“ nije želeo da bude fotografisan, i to zbog toga što nije bio prikladno odeven, a voditeljka nije bila našminkana. Kako “Alo!“ saznaje, Jovana i Željko su zamolili zaposlene na aerodromu da izađu na službeni ulaz, kako bi pobegli od velikog broja novinara koji su ih čekali.\n- Novopečeni mladenci su na aerodrom sleteli oko 12.30 i nakon što su čuli da ih na izlazu čekaju novinari i fotoreporteri, zamolili su odgovorna lica da im pomognu da izađu, a da ne budu primećeni. Zaposleni na aerodromu “Nikola Tesla“ su im izašli u susret i pustili ih da izađu na taj izlaz za službena lica – počinje priču za “Alo!“ dobro obavešten izvor i dodaje da je prvenstveno Jovana bila ta koja nije htela da je slikaju.\n- Voditeljka je odmah svom dragom rekla kako ne bi volela da u takvom izdanju izađe pred novinare, jer nije bila prikladno obučena, na licu nije imala ni trunku šminke, a i bila je veoma umorna i neispavana od dugog leta. Očigledno nije želela da je javnost vidi takvu nakon što se vratila sa odmora na Maldivima. Željko je podržao svoju suprugu u tome da ne treba da izađu pred novinare u takvom izdanju, pa je organizovao da ih automobil čeka odmah ispred izlaza – dodaje naš izvor.\nPoznata voditeljka je za “Alo!“ putem SMS-a objasnila zašto se ona i Željko nisu slikali na aerodromu:\n- Izašli smo na drugi izlaz. Posle 20 sati putovanja, verujte, nismo bili raspoloženi za izjave i slikanje. Umor je učinio svoje – bila je kratka, ali ljubazna nova supruga srpskog predstavnika na “Pesmi Evrovizije”, koja će u maju biti održana u Azerbejdžanu.


Članci poređani po datumu: ponedeljak, 08 maj 2017\nOvako se namještaju utakmice u BiH! /AUDIO/\nProcurio snimak u kojem navodno fudbalski menadžer Senad Klopić pokušava da podmiti golmana Olimpika Dejana Bandovića.\nRadnik dva puta vodio, Krupa ipak odnijela bod /VIDEO/\nOdlična fudbalska predstava sa četiri gola, dva penala, po jedan na obje strane, od čega je gostujući u najmanju ruku sumnjivo dosuđen, te desetak idealnih prilika na obje strane.\nKošarkaši Radnika slavili u prvoj polufinalnoj utakmici šampionata RS /VIDEO/\nKošarkaši Radnika napravili su prvi korak ka plasmanu u finale plej ofa šampionata RS.\nPrihodi od PDV-a manji od planiranih za oko 5 odsto /VIDEO/\nU gradskom Odjeljenju za finansije su već podvukli crtu. Imaju kažu četvoromjesečni izvještaj o prilivu novca u gradsku kasu na ime naplate indirektnih poreza.\nZa mjesec dana prikupljeno samo 1400 KM /VIDEO/\nRezultat humanitarne akcije bijeljinskog Crvenog krsta,koji je bio aktivan prošlog mjeseca, i nije ohrabrujući. Za 30 dana uspjeli su da prikupe samo 1400KM, što je nedovoljno sredstava da se postojeća lista korisnika Javne kuhinje proširi za još 50 planiranih korisnika.\nPL BiH: Sloboda, Čelik i Olimpik bez licence!\nNa sjednici Prvostepene komisije za licenciranje klubova Premijer lige BiH, održanoj u Sarajevu, donijete odluke o licencama za učešće klubova koji su aplicirali za Premijer ligu BiH i UEFA klupska takmičenja u sezoni 2017/18.\nPodignuta optužnica protiv Lejle Dautbašić /VIDEO/\nTužilaštvo BiH podiglo je optužnicu protiv Lejle Dautbašić /37/ koja je tereti za nezakonitosti u vezi sa posredovanjem i prevarom pri zapošljavanju, saopšteno je iz Tužilaštva BiH.\nNapad na radnike “Elektro-Bijeljine” /VIDEO/\nDa unašem društvu još uvijek ima savjesnih i odgovornih radnika pokazuje primjer radnika "Elektro Bijeljine" RJ Zvornik, koji je zbog odgovornosti u obavljanju svog posla imao neprijatnosti i napad, pa i prijetnje smrću.\nDvodnevna manifestacija turizma i gastrokulture\nTradicionalna manifestacija turizma i gastrokulture na kojoj će učestvovati 60 izlagača iz Republike Srpske, Srbije i Slovenije biće održana u hotelu "Drina" u Bijeljini 12. i 13. maja.


Gostovanje na prvom Internacionalnom FW u Birmingemu, Velika Britanija\nNovosadske dizajnerke, sestre Tijana i Mila Popović na poziv organizatora Prvog internacionalnog Fashion Weeka u Birmingemu predstaviće svoju autorsku kolekciju za jesen/zimu 2013 „After Colors“ 10. marta u Millenium Pointu, multifunkcionalnom kompleksu u Birmingemu u Engleskoj.\nOvo će biti četvrti put da dizajnerke predstavljaju svoje kolekcije na Nedeljama mode u Engleskoj. Prvi put su 2009. godine predstavile autorske modele na Alternative Fashion Week-u u Londonu, da bi već sledeće godine 2010. učestvovale na London FW u okviru programa Untold gde su sa jo 3 gostujuća dizajnera predstavile kolekciju „The Flowers of Romance“ za proleće leto 2011. u poznatom Muzeju dizajna u Londonu, kasnije prikazanu i na Fashion Week-u u Beogradu.\nIste godine su na Londonskom Design Weeku- Nedelji dizajna imale izložbu svojih modela u Pop up busu- gde su izloženi modeli 10 internacionalnih mladih dizajnera. Posle modnih revija u Londonu, 2011. na Brighton Fashion Weeku u prelepom britanskom gradu na obali mora- Brajtonu, u okviru programa Haute Couture u katedrali Snt Martin, publici su prikazale modele iz svoje Haute Couture linije iz kolekcije za proleće/leto 2012. „Fairies from the Heart of the Forest“, kasnije prikazanoj u Skopju i Novom Sadu.\nInternational Birmingham FW je prvi ovakvog tipa u Velikoj Britaniji koji prvenstveno ima za cilj da promoviše rad inostranih dizajnera domaćoj publici. Kako su, pored dizajnera iz Libana, Kalifornije, Japana, Kine, Francuske i Španije, Tijana i Mila jedine dizajnerke iz regiona koje će imati priliku da predstave svoj autorski rad i svoju zemlju, ovo je svakako veliki uspeh za njih.\nOrganizatori su preko baze podataka sa informacijama i kontaktima važnih i najtraženijih inostranih dizajnera mlađe generacije u Velikoj Britaniji, koja je dostupna organizatorima sličnih manifestacija, došli do imena i kontakta srpskih dizajnerki koje je bilo na listi. Tijana i Mila su već poznate britanskoj publici, modnim kritičarima i bajerima, te su organizatori smatrali da je u interesu Internacionalne manifestacije da predstave nove modele stranih dizajnera u usponu koji već imaju svoju publiku i kritičare u Engleskoj.\nKolekcija „After Colors“ promociju je imala na međunarodnom Festivalu reciklažne umetnosti Drap ART u Barseloni u oktobru 2012, dok će ovo biti njeno prvo revijalno predstavljanje na prvom Birmingham International Fashion Weeku koji će se održati od 9-10. Marta, organizovanog u saradnji sa Unicefom. Gostovanje Tijane i Mile Popović na ovoj manifestaciji podržaće SIEPA- Agencija za strana ulaganja i promociju izvoza Republike Srbije.\nLinkovi: Designed.rs, STYLE.RS


Saša Cvetković osvojio srebrnu medalju na Svetskom prvenstvu u pauerliftingu - Glas Zaječara\nHome Sport Saša Cvetković osvojio srebrnu medalju na Svetskom prvenstvu u pauerliftingu\nSaša Cvetković, sjajni zaječarski sportista i nosilac zvanja vrhunskog sportiste Sportskog saveza Srbije, osvojio je srebrnu medalju na Svetskom prvenstvu u pauerliftingu (“powerlifting”), koje je na programu u Švedskoj. Zaječarac i u ozbiljnim sportskim godinama nastavlja da pomera granice, pa je posle odbranjene titule prvaka Evrope u Češkoj, uspeo da zauzme drugo mesto na planeti u disciplini M2 -120 kg, piše Glassporta.rs.\nCvetković, inače predsednik Sportskog udruženja “Zaječar”, na Svetskom šampionatu u Halmštadu postavio je i dva nova evropska rekorda u čučnju 277,5 kg i 285 kg, dok je i u ostalim delovima takmičenja bio na visokom nivou. Benč: 160 kg, mrtvo dizanje: 290.kg (poboljšao za 7,5 kg lični rekord), kao i novi evropski rekord u totalu 735.kg (poboljšanje od 17,5 kg).\n“Ostaje velika šteta za mrtvo dizanje, na 302,5 kg i novi evropski rekord u završnoj fazi otvorila mi se šaka”, što je iskoristio Kanađanin, izuzetan takmičar, koji je na kraju za malo bio bolji”, poručio je iz Halmštada reprezentativac Srbije i novi vicešampion sveta u pauerliftingu.\nZa pet meseci na Evropskom prvenstvu u litvanskom Viljnusu, Cvetković najavljuje napad na treću uzastopnu titulu.\n“Samo učešće jednog Zaječarca na Svetskom IPF prvenstvu je do skora bila naučna fantastika. Postavio sam nove evropske rekorde u čučnju i totalu, novi evropski rekord u mrtvom dizanju 301.kg je blizu. Volim konkurenciju jer me tera da budem bolji i nadam se da će moji sugrađani i u budućnosti imati razloga da budu ponosni na mene”, zaključio je Cvetković za “Glas sporta”.\nPrethodni tekstRukometni trening na Popovoj plaži drugog dana Evropske nedelje sporta u Zaječaru\nSaša Cvetković osvojio srebrnu medalju na Svetskom prvenstvu u pauerliftingu 25/09/2021


Učešće u mirovnim misijama EU - European Western Balkans\nŠefica pregovarackog tima za pristupanje Srbije Evropskoj uniji Tanja Miscevic, Nikola Petrovic i Dusan Ignjatovic na konferenciji "Ucesce Srbije u mirovnim misijama EU" ; Foto: Tanjug / Rade Prelić\nBEOGRAD- Sposobnost učešća Srbije u mirovnim misijama Evropske unije vrlo je važan deo pregovaračkog poglavlja 31 o zajedničkoj spoljnoj i bezbednosnoj politici i tu joj Češka pruža svu podršku i prenosi svoja iskustva, izjavila je danas ambasador te zemlje u Beogradu Ivana Hlavsova.\nOna je, na otvaranju konferencije “Učešće Srbije u mirovnim misijama EU”, koja je završni deo jednoipogodišnjeg projekta, istakla da je finansijska pomoć češke razvojne agencije još jedan primer dobre saradnje Srbije i Češke i uklapa se u odlične odnose dve zemlje.\nČeški prioritet u saradnji na političkom nivou je podrška Srbiji na svim nivoima u procesu pristupanja EU, a pomažemo i na tehničkom nivou na svim područjima, rekla je Hlavsova.\nOna je poručila da joj je drago što je projekat, koji je u Srbiji sprovodio Centar za međunarodne bezbednosne poslove (ISAC) iz Beograda u saradnji sa Praškim institutom za studije bezbednosti, ostvario postavljene ciljeve.\nPredsedavajući ISAC Milan Pajević rekao je da su u poslednjih godinu i po dana češki partneri prenosili svoja znanja i uskustva u toj oblasti predstavnicima državnih institucija Srbije i pojedincima.\nTo je korist za naše institucije, ali i za čitav niz pojedinaca koji će se, nadam se brzo, uključiti u misije EU, zaključio je on.\nBEOGRAD – Učešće u civilnim misijama je jako važan segment unapređenja odnosa sa državama u koje se te misije šalju, izjavila je večeras šefica pregovaračkog tima za pristupanje Srbije Evropskoj uniji Tanja Miščević na konferenciji “Učešće Srbije u civilnim misijama EU”.\nPitanje uključivanja civila u misije EU je deo pregovaračkog poglavlja 31 (Zajednička spoljna i bezbednosna politika), rekla je Miščević na konferenciji na kojoj su predstavljena dva dokumenta – “Vodič kroz civilne misije” i “Analiza nacionalnih kapaciteta za doprinos međunarodnim civilnim misijama”.\n“Čekamo usvajanje ovog izveštaja kako bismo mogli da predstavimo naša pregovaračka dokumenta sa svim elementima i instrumentima koje smo predvideli i sa idejom i planom kako da uključimo civile u misije EU, čemu će ova dva dokumenta koja smo predstavili jako puno doprineti”, navela je Miščević na konferenciji u beogradskom Hotelu In.\nPravni ekspert i jedan od autora “Analize nacionalnih kapaciteta za doprinos međunarodnim civilnim misijama”, Dušan Ignjatović, rekao je da je reč o dokumentu koji treba da doprinese budućem kreiranju zakonodavnog okvira u oblasti međunarodnih civilnih misija u Srbiji.\nISACIvana HlavsovaMilan PajevićPoglavlje 31Tanja Miščević


Dogovor lidera krajnje desnice o borbi za suverenu i patriotsku Evropu | EurActiv Serbia\nDogovor lidera krajnje desnice o borbi za suverenu i patriotsku Evropu\nDevet lidera evropskih krajnje desnih i nacionalističkih stranaka, među njima i mađarski premijer Viktor Orban i predsednica francuskog Nacionalnog saveza Marin Le Pen, postiglo je dogovor o planu za stvaranje suverene i patriotske Evrope.\nDogovor je postignut na sastanku u Madridu koji je organizovala španska krajnje desna partija Voks (Vox), koja je treća po snazi u španskom parlamentu posle Španske socijalističke radničke partije (PSOE) i konzervativne, demohrišćanske Narodne partije.\nPored Orbana i Marin Le Pen, na sastanku su bili i Marlene Svacek iz Slobodarske partije Austrije, Tom Van Griken iz belgijske separatističke partije Flamanski interes, Krasimir Karakačanov iz Bugarskog VMRO-BND i evroposlanici italijanske partije Liga Vinčenco Sofo i Paolo Borkia.\nNa sastanku u Madridu bili su i Martin Helme iz Estonske konzervativne narodne partije (EKRE), evroposlanik Rob Ros iz holandske populističke partije JA21, predsednik rumunske Nacionalne demohrišćanske seljačke stranke (PNTCD) Aurelijan Pavelesku i evropski poslanik Valdemar Tomaševski iz Izborne akcije Poljaka u Litvaniji - Saveza hrišćanskih porodica.\nStranke učesnice potpisale su na sastanku dokument sa devet tačaka, u kojem su navele svoje ciljeve, a među njima su i borba protiv ilegalnih migracija, pronocija nataliteta i odbrana suvereniteta zemalja članica EU, prenela je španska agencija Efe.\n"Mi smo ti koji brane Evropu. Nećemo dozvoliti da u njoj bude podignuta zastava sa srpom i čekićem, niti zastava sa polumesecom ili mračna zastava elite gobalizacije", izjavio je u završnom govoru na skupu predsednik španskog Voksa Santijago Abaskal.\nLideri desnih stranaka usvojili su 29. januara i zajedničku izjavu u kojoj su se usredsredili na raspoređivanje ruskih snaga na granici sa Ukrajinom i obećali da će "raditi na tome da se obezbedi da evropske države, suočene sa pretnjom spoljne agresije, nastupaju solidarno".\n"Vojne akcije Rusije na evropskim istočnim granicama dovele su nas na ivicu rata. Solidarnost, odlučnost i odbrambena saradnja država Evrope neophodni su kada postoje takve pretnje", navodi se u dokumentu.\nLideri desnice su pozvali države EU i da govore "snažnim i jedinstvenim glasom" kako bi sačuvale mir, teritorijalni integritet i nepovredivost granica.\nPredstavnici tih devet stranaka prvi sastanak održali su u decembru 2021. godine u Varšavi. Oni su u Madridu ponovo izrazili zabrinutost zbog "unutrašnjih i spoljnih napada na EU".\nNa sastanku je bilo reči i o odnosima Brisela sa Mađarskom i Poljskom.\n"Osuđujemo politički motivisane napade Brisela na Poljsku i Mađarsku, koji pokazuju potpuno ignorisanje osnovnih načela EU i kršenje duha Ugovora (EU). Moramo da sarađujemo i udružimo snage kako bi zaštitili Evropu od ideologija koje su joj nametnute i anti-demokratskog skretanja koje vodi njenom nestanku", navodi se u deklaraciji.\nPoljski premijer Mateuš Moravijecki ocenio je da su stranke koje su se okupile u Madridu "alternativa za budućnost Evrope", i da dele zajedničke vrednosti i zajedno brane suverenitet država.


Jakšić (Otadžbina): Predstojeći izbori na Kosovu nelegalni; Đorđević (Oslobođenje): Vučić pokušava da se izvuče od odgovornosti za Briselski sporazum - Politički.rs\nJakšić (Otadžbina): Predstojeći izbori na Kosovu nelegalni; Đorđević (Oslobođenje): Vučić pokušava da se izvuče od odgovornosti za Briselski sporazum\nPredsednik pokreta Otadžbina Marko Jakšić ocenio je večeras u Beogradu da su lokalni izbori na Kosovu, koji se održavaju idućeg vikenda, nelegalni i da je licemerno pozivati Srbe da izadju na njih.\nNa tribini u organizaciji pokreta Oslobođenje, Jakšić je kazao da “kriminalne strukture”, za koje tvrdi da su pod kontrolom predsednika Srbije Aleksandra Vučića, zastrašuju narod i teraju ga da izadje na izbore.\n“Ipak, i na prošlim izborima se veliki broj Srba odazvao bojkotu, uprkos pretnjama”, naveo je Jakšić, a saopštio je pokret Oslobođenje.\nPrema Jakčićevim rečima, Vučić je potpisivanjem Briselskog sporazuma “prihvatio krize” u vezi sa registarskim tablicama i hapšenjima na severu Kosova, kao i čestim upadima specijalnih jedinica ROSU.\n“Do 2013. godine, Srbija je imala oko hiljadu policajaca na severu i civilnu zaštitu od 500 ljudi, duž cele obale Ibra. Sve to je rasformirano ili predato Prištini. Srbi su ostavljeni bez zaštite”, rekao je Jakšić.\nPredsednik pokreta Otadžbina kazao je da prema međunardonom pravu sve na Kosovu i Metohiji pripada Srbiji i da “mi nismo trebali tu ništa da diramo”.\n“Međutim, aktuelna vlast već godinama radi i protiv međunarodnog prava i protiv suvereniteta Srbije”, tvrdi Jakšić.\nPredsednik pokreta Oslobođenje Mladjan Djordjević kazao je na tribini da do 2013. godine nije bilo nijednog upada ROSU, a da su oni sada redovni.\n“(Premijer Kosovo Aljbin) Kurti ih koristi da bi demonstrirao svojim biračima i zapadu da kontroliše celu teritoriju Kosova i Metohije”, ocenio je Đorđević.\nKako je dodao, Vučić sada pokušava da se izvuče od odgovornosti za Briselski sporazum prebacujući krivicu na potpisivanje na Ivicu Dačića.\n“Svi znaju da to nije istina, da je sporazum dogovorio i da ga primenjuje Vučić i tako će ostati upamćen u istoriji. Uostalom, on u svakom sučeljavanju sa Prištinom doživi poraz, na štetu Srbije”, naveo je predsednik pokreta Oslobođenje.\nTribina je održana povodom najnovijih dešavanja na Kosovu, u okviru serijala “Razgovori sa narodom”, koje pokret Oslobođenje organizuje svake sedmice, osvrćući se na najaktuelnije političke, nacionalne i društvene teme.\n17/05/2022REGIONMadjarski premijer Viktor Orban osudio je danas “samoubistvo” Zapada i ponovo ukazao na svoju “crvenu liniju” oko sankcija Rusiji, na ceremoniji inauguracije za novi mandat na čelu madjarske vlade pred parlamentom. “Samoubilački talas” se kreće “zapadnim svetom” koji “eksperimentiše programom velike zamene”, rekao je Orban u osvrtu na teoriju zavere koju je popularizovala ekstremna desnica, prema kojoj elite organizuju zamenu evropskih populacija vanevropskim imigrantima. “Taj program hoće da zameni hrišćansku decu koja su na putu da nestanu migrantima iz drugih civilizacija”, i “na isti način vidim ludost” teorija tog tipa, dodao je on. Orban, čija je partija ubedljivo pobedila na parlamentarnim izborima početkom aprila, prethodno je položio zakletvu za četvrti uzastopni mandat pošto je ponovo izabran sa 133 glasova od 199 u parlamentu. On je predstavio Madjarsku kao “luku zdravog razuma” gde je “važan Božji blagoslov” i zajedno s Poljskom, kao poslednje uporište konzervativnog hrišćanskog zapada, dok kako je rekao “EU diže ruke”. Dok unutar EU raste nezadovoljstvo zbog toga što Budimpešta blokira predložen embargo na rusku naftu, Orban koji se poslednjih godina približio ruskom predsedniku Vladimiru Putinu, podsetio je da “pretnja energetskoj bezbednosti” ostaje “crvena linija” koja se ne sme preći. Madjarska odbacuje šesti paket sankcija koji je pripremila EU ako ne dobije garancije o tome da će njeno snabdevanje energentima biti nastavljeno, i danas je ocenila da će troškovi prekida kupovine ruske nafte koštati zemlju izmedju 15 i 18 milijardi evra. Uprkos tom neslaganju predsednica Evropske komisije Ursula fon der Lajen čestitala je Orbanu na ponovnom izboru i rekla da se žuri da zajedno uspešno počnu da rešavaju izazove bez presedana s kojima se suočava EU. Orban je takodje ponovio želju da njegova zemlja ostane u EU u deceniji koja dolazi i ocenio da je članstvo Madjarske u NATO “egzistencijalno pitanje”, i izrazio žaljenje zbog eskalacije rata kod svog suseda Ukrajine. Beta Pročitajte jošOrban odbio molbu Zelenskog za isporuku oružja i uvođenje sankcija RusijiSvet bez pravila – Moskva nema više nikoga ko na nešto može da je prinudiPutin: Krivicu za posledice sankcija Rusiji i za glad u nekim državama snosi ZapadĐorđević za REGNUM: Ukidanje prenosa Parade pobede u Moskvi jasan znak da Vučić priprema javnost za uvođenje sankcija Rusiji Like this:Like Loading......\n“Otadžbina”: Kurti je pobedio i ponizio Vučića, raduje Đorđevićeva poseta Rusiji\nProtest Oslobođenja ispred Predsedništva, VUČIĆU OSTAVLJENE LISICE: Kad-tad će odgovarati za izdaju Kosova i Metohije\nGlišić: Izlazak Srba na kosovske izbore je kršenje Ustava! “Oslobođenje” i “Otadžbina” su u pravu kad pozivaju na bojkot\n“Otadžbina”: Ostala je SAMO GOLA LAŽ od Vučićeve krilatice „Ne dam Trepču, ne dam Valač, ne dam Gazivode“\nTagged: ALEKSANDAR VUČIĆ, KOSOVSKI IZBORI, MARKO JAKŠIĆ, MLAĐAN ĐORĐEVIĆ, NARODNI POKRET SRBA SA KOSOVA I METOHIJE OTADŽBINA, OTADŽBINA, POKRET OSLOBOĐENJE\nMadjarski premijer Viktor Orban osudio je danas “samoubistvo” Zapada i ponovo ukazao na svoju “crvenu liniju” oko sankcija Rusiji, na


Ovi sistemi predstavljaju realizaciju mogućnosti da se postojeća mreža meliorativnih kanala uz izvođenje određenih, minimalnih zahvata upotrebljava za potrebe navodnjavanja okolnog obradivog zemljišta u periodima kada su izraženi manjkovi vode, tj. u vremenu kada su za poljoprivredu nepovoljne okolnosti jakih prolećnih i letnjih suša.\nNa teritoriji našeg preduzeća postoji nekoliko lokaliteta gde se voda do obradivih površina može dovesti iz "velikih" kanala postojećom mrežom meliorativnih kanala bez pumpanja, tj. gravitacionim upuštanjem. Ova okolnost po prirodi stvari značajno smanjuje troškove dovođenja vode do površine koja bi se na taj način mogla navodnjavati. Vlasnici poljoprivrednog zemljišta zahvataju i koriste vodu iz kanala korišćenjem opreme po vlastitom izboru.\nNajpovoljnije lokacije za ovaj vid upotrebe postojeće kanalske mreže nalaze se u atarima Bačkog Brestovca, Kupusine, Bačkog Monoštora, Stapara, Bačkog Gračaca i Bezdana.\nZa nekoliko predloženih sistema urađena je dokumentacija na nivou idejnog projekta za potrebe navodnjavanja, uglavnom individualnih poljoprivrednih proizvođača. Radi se o programima unapređenja dela atara Bačkog Brestovca (sliv "Severna Jegrička", lokaliteti Marešt 1 i 2), kao i lokalitet zapadno od naselja Bački Gračac (sliv "Severna Jegrička", kanali 102 i 32).\nNa nivou elaborata razrađena je mogućnost dovoda vode i navodnjavanja dela slivova Stapar, Bezdan-ostrvo kao i Kupusine i Bačkog Monoštora (sliv "Kupusina", lokalitet Lugomir).\nProgrami rekonstrukcije delova slivova "Severna Jegrička" (Marešt) i "Kupusina" (Lugomir) su najatraktivniji iz razloga interesovanja lokalnog stanovništva, mogućnosti gravitacionog upuštanja iz kanala osnovne kanalske mreže (iz "velikih" kanala), relativno povoljnog odnosa nivoa ulaganja i površine obradivog zemljišta koja bi se mogla navodnjavati u tom slučaju i slično. Kvalitetni sistemi mogli bi se izvesti na lokalitetima Stare Jegricke i Bezdan Ostrva, ali je prethodno potrebna akcija kojom bi se pobudilo interesovanje lokalnog stanovništva.\nU sledećoj tabeli navode se okvirne površine koje bi se na ovaj način mogle privesti kulturi navodnjavanja:\nKupusina, Bački Monoštor


Flekenštajn: Proširenje na Balkan donosi i prednosti za EU\nArhiva - Knut Flekenštajn\nDo narednih izbora neće biti ostvaren pomak ako se najvažniji deo opozicije ne uključi u razgovore i ako vladajuća većina ostane nefleksifibilna, ocenio je nemački političar Knut Flekenštajn, koji je u delegaciji Evropskog parlamenta nedavno učestvovao u predizbornom međustranačkom dijalogu vlasti i dela opozicije.\n"Srednjoročno gledano, vidim priliku da se srpski parlament organizuje na takav način da i opozicijia može da doprinese parlamentarnom radu", rekao je Flekenštajn za portal Međunarodna politika i društvo.\n"Moramo biti veoma pažljivi šta govorimo, jer ne želimo da pomognemo jednoj strani da pobedi. Cilj nam je da doprinesemo normalnom poslovnom odnosu između opozicije i vladajuće stranke, kako bismo pomogli da se primene fer uslovi za izbore u Srbiji".\nNa pitanje kako je odluka o neotvaranju pristupnih pregovora sa Severnom Makedonijom i Albanijom uticala na proces evrointegracija čitavog regiona, Flekenštajn je rekao da su "posledice katastrofalne" i da "neće biti pogođene samo Severna Makedonija i Albanija, već i Srbija, na primer".\n"U redu je reći da balkanskim državama treba omogućiti da učestvuju unutar EU, u nekim oblastima,čak i pre pristupanja", rekao je dodajući da za to postoje dva ključna uslova, a prvi je da Brisel ne odlučuje o novim procesima sam, već u dijalogu sa vladama balkanskih zemalja.\n"Drugi uslov je da rezultat mora biti puno članstvo u EU", dodao je Flekenštajn i naglasio da "EU ne želi da ima ostrvo unutar svojih granica, koje je pod uticajem Turske, Rusije ili možda Saudijske Arabije i da zato mora da se nastavi rad na integraciji Zapadnog Balkana pod jasnim uslovima".\nPrema njegovim rečima, sve zemlje Zapadnog Balkana imaju stanovnika koliko Severna Rajna - Vestfalija, i ukoliko se EU reformiše može veoma dobro da se suoči sa takvim proširenjem.\n"To će joj doneti i čitav niz prednosti", kaže on.\nNa pitanje da prokomentariše evrointegracije Kosova i BiH, Flekenštajn je rekao da kada je o Kosovu reč, treba sačekati da se oformi vlada.\n"Treba da vidimo kako će biti sastavljena nova vlada, da li će se Samoopredeljenje ponašati odgovrno", ocenio je nemački političar i priznao da za BiH nije ekspert, "ali da se ne mora ni biti da se shvati da je Dejtonski sporazum bio dobar da okonča rat, ali loš za organizovanje zajedničke države".\n"Za mene je zato jedino rešenje da se strane koje su sedele zajedno u Dejtonu ponovo okupe i zajedno razmotre postoji li neki drugi bolji put za budućnost Bosne. U protivnom verujem da će im biti potrebno veoma mnogo vremena da počnu ozbiljne razgovore o pristupanju EU", rekao je bivši Flekenštajn.


Obavezna upotreba plašilica prilikom kosidbe\nfoto: Lovačko udruženje Vojvoda Milan Obrenović\nLovačkom udruženju „Vojvoda Milan Obrenović“ ovih dana stiže povećan broj poziva upućenih od strane meštana sela milanovčke opštine i vlasnika poljoprivrednih imanja koji primećuju oštećenja na divljači nastala u toku košenja livada i voćnjaka.\nU vreme poljoprivrednih radova, koji su sada u jeku, lovišta su puna podmlatka skoro svake vrste divljači, saznajemo u Lovačkom udruženju „Vojvoda Milan Obrenović“\n- S obzirom da se divljač skriva i gnezdi u livadama i voćnjacima, najviše evidentiranih gubitaka ima na pernatoj divljači (fazan, jarebica), lanadima i zečevima. Svake godine tokom maja i juna svedoci smo unakaženih i povređenih lanadi, mladih zečeva, jarebičinih i fazanskih pilića i koka. Ova dešavanja su uglavnom izazvana nekorišćenjem plašilica na poljoprivrednim mašinama tokom kosidbe i žetv - kaže Zoran Adamović, upravnik lovišta Takovo.\nZakon o divljači i lovstvu, članom 13. jasno definiše da je zabranjeno vršiti kosidbu i žetvu poljoprivrednim mašinama koje nemaju plašilice.\n- Postoji više tipova plašilica koje su se pokazale kao veoma efikasne na uzbunjivanju divljači. Naravno, nisu ni plašilice 100 odsto sigurne da će isterati divljač, ali će procenat uništenja divljači sigurno biti daleko manji - kaže Adamović.\nU Udruženju ističu ukoliko se pronađu mladunci, potrebno ih je preneti u susednu parcelu na kojoj će ih majka po okončanju kosidbe pronaći, ali ih nikako ne dirati golim rukama, već rukavicama ili ih preneti busenom trave.


RG: Cicipas dozvolio 103. na svetu 15 brejk šansi, ali ubedljivo slavio - Adresar Sporta\nOsvajanjem ATP turnira iz serije 250 u Lionu, Stefanos Cicipas pokazao je da spremno dočekuje Rolan Garos. Sada rezultatima na otvorenom prvenstvu Francuske pokazuje da nema nameru da inferiornim rivalima daje bilo kakvu nadu. Posle domaćeg takmičara Žeremija Šardija, istim rezultatom 3:0 () nastradao je i 103. teniser sveta Pedro Martinez.\nMeč su obeležile brojne neiznuđene greške na obe strane – Cicipas ih je napravio 30 na 45 vinera, Španac 32, dok je poslao 28 neodbranjivih loptica u polje rivala. Već na osnovu broja grešaka jasno je da ovo nije bilo idealno izdanje Grka. Nije funkcionisao ni početni udarac, a to se jasno vidi kroz 15 brejk šansi od kojih je Španac realizovao četiri.\nU prva dva seta Martinez je prvi stizao do brejka, ali je već u narednom gemu Grk uspevao da uzvrati, a do kraja još jednom oduzimao servis rivalu. Treći, ispostavilo se i odlučujući period igre bio je noćna mora za servere. Od ukupno devet gemova, u šest su viđeni brejkovi. Cicipas je dva puta oduzimao servis Martinezu, poveo sa 4:1, a do kraja seta teniseri su uzimali gemove isključivo na protivnički servis što je odgovaralo Grku za plasman u treće kolo.\nTamo će mu protivnik biti Džon Izner koji je nešto ranije, takođe u tri seta eliminisao Filipa Krajinovića.\nKako „istesati“ Đokovića za NADLJUDSKE NAPORE


Optimizacija sajta Beograd - Beograd Net\nFirme su prepoznale njegov potencijal i u sopstvenim marketing aktivnostima, tako da godinama već nastoje da iskoriste njegove prednosti u svrhu marketinga. Mi vam nudimo asortiman usluga iz oblasti internet marketinga na teritoriji Beograda i cele Srbije, tako da gde god da se nalazite možete nas angažovati da za vas organizujemo internet marketing vaše firme.\nInternet marketing u Srbiji je još uvek u ekspanziji, njegovi potencijali su ogromni, pa ukoliko što pre krenete sa ovim aktivnostima imate šansu da budete bolje pozicionirani u odnosu na vaše konkurente.\nOnline marketing vam može obezbediti mnogo veće mogućnosti od klasičnih oblika marketinga, može da dosegne mnogo veći broj potencijalnih klijenata i da vam obezbedi rast poslovanja. Online marketingom u Beogradu i Srbiji se danas bavi veliki broj firmi, ali kod nas možete dobiti provereno najbolji kvalitet i vrhunsku uslugu u svim segmentima internet marketinga.\nNaš tim stručnjaka nudi vam brojne savete i sugestije, kako da ostvarite najveće efekte od internet marketinga i kako da na najbolji način vodite svoju online marketing kampanju. Imamo dugogodišnje iskustvo u ovoj oblasti, redovno pratimo trendove i pravi smo eksperti u oblasti internet marketinga. Ukoliko svoje poslovanje obavljate na područiju Beograda ili cele Srbije, ukoliko želite da organizujete za svoje poslovanje internet marketing kampanje i ukoliko želite da ostvarite veliki poslovni uspeh, mi smo vam najbolji prijatelji u ovom poduhvatu.\nNudimo vam kompletnu uslugu u oblasti online marketinga, a naš osnovni cilj da vi budete zadovoljni i da ostvarite još veći uspeh na tržištu. Nemojte čekati više, tržište vas neće čekati, sve se na njemu danas odvija brzo, da i najmanji zaostatak teško može da se nadoknadi.\nPozovite nas i intenzivirajte se u polju internet marketinga, jer će to biti budućnost poslovanja, pripremite se na vreme za sve ono što budućnost sa sobom donosi.\nOptimizacija sajta promo video\nSEO optimizacija sajta mapa firme\nHosting, Internet provajderi, IT usluge, Komunikacije i marketing, Marketing i advertising, Optimizacija sajta, Pružaoci telekomunikacionih usluga, Web design\noptimizacija sajta optimizacija sajta beograd optimizacija web sajtova optimizacija za google optimizacija za pretrazivace seo seo optimizacija seo optimizacija sajta


subota, 3. oktobar 2015. 20:59h\nZa loš odnos vlasti prema Pančevu, a naročito za loš odnos prema datim obećanjima u oblasti zdravstva i prema preuzetim obavezama i ingerencijama kada je reč o finansiranju zdravstvene zaštite svi negiraju krivicu, a građani Pančeva trpe, navodi se u saopštenju Socijaldemokratske stranke.\nSocijaldemokratska stranka traži da se to promeni, jer naš grad to zaslužuje.\nČinjenica je da je na dečjem odeljenju pančevačke bolnice, nakon penzionisanja dr Baumana, ostao samo jedan jedini pulmolog. A ista je situacija i sa kardiologom i nefrologom na pomenutom odeljenju.\nO ostalim nedostacima nećemo ovog puta. Pitamo se kako je moguće, da su dozvolili Pokrajina, Republika, Grad i ko god se negde nešto pita u vezi zdravstva u Pančevu, pa još za to i prima neki novac, da Pančevo ostane sa jednim pulmologom. Možda bi se složili sa time da je Pančevo ekološko čista sredina, da je naš vazduh bez uticaja Petrohemije, Rafinerije, Azotare, kotlarnica i drumskog saobraćaja. Ali, kada znamo kakav je kvalitet našeg vazduha i koliki broj dece pati od problema disajnih organa, smatramo da je ovakav propust pa, zašto da ne, i nemar svih nivoa vlasti, nedopustiv, neprihvatljiv i iznad svega neetičan, piše u saopštenju ove političke partije.\nSocijaldemokratska stranka, kao odgovorna politička partija, zahteva od Ministarstva zdravlja Republike Srbije da hitno odobri specijalizacije za sve deficitarne kadrove na dečijem odeljenju pančevačke bolnice. Jedino tako ćemo izbeći situaciju da ne možemo da lečimo decu od plućnih bolesti, na početku 21. veka.\nUjedno ovakav nemar pripisujemo političkim nesuglasicama na liniji Republika-Pokrajina, jer da je drugačije našlo bi se rešenje i pre pokrajinskih izbora, zaključuje se u saopštenju SDS-a.


UN apelovale na međunarodnu zajednicu da obezbedi hitnu pomoć Burmi\nUjedinjene nacije apelovale su na međunarodnu zajednicu da obezbedi hitnu pomoć žrtvama prošlonedjeljnog ciklona u Burmi u iznosu od 187 miliona dolara. U apelu Svetske organizacije navodi se da će to pomoći da se zadovolje potrebe više od milion ljudi. Zvaničnici Svetskog programa za hranu najavili su da će sutra nastaviti da šalju pomoć u Burmu, iako su tamošnje vlasti zadržale namirnice koje su avioni svetske organizacije dopremili juče.\nU Vašingtonu, portparol Bele kuće Gordon Džondrou saopštio je da je burmanska vlada dozvolila jednom američkom vojnom avionu, u kome se nalazi pomoć za žrtve ciklona, da sleti u Burmu u ponedeljak. Džondrou je pozdravio odluku vojne hunte i naglasio da Vašington planira da obezbedi dugoročnu pomoć za tu zemlju.\nNove slike pustoši koju je ostavio razorni ciklon stižu svakodnevno. Više od milion ljudi ostalo je bez krova nad glavom. Najteže je pogođeno područje delte Iravadija. Budistički hramovi pretvoreni su u nužni smeštaj, a sveštenici pokušavaju da distribuiraju humanitarnu pomoć preživelima širom zemlje. Ljudi čekaju u redu za pirinač, u zemlji koja je nekada slovila za “azijsku žitnicu pirinča”. Najveća pirinčana polja bila su upravo u delti Iravadija.\n"Ako se u redovima čeka sistematski, dobiju se namirnice”, kažu preživele meštanke. Više od hiljadu domaćinstava u njihovom gradu uništeno je u naletu ciklona.\nU Tajlandu, humanirana pomoć čeka na dozvolu vojne hunte u Burmi, koja ne dozvoljava pristup američkim kargo avionima. Zvaničnici SAD, poput sekretara za odbranu, Roberta Gejtsa frustrirani su zbog toga.\n"Imamo priliku da spasimo brojne živote i spremni smo da pomognemo. Biće tragično ako pomoć ne dobiju ljudi kojima je ona preko potrebna."\nRadnici američkog Crvenog krsta čekaju takođe na dozvolu da uđu u Burmu. Čarls Blejk upravlja humanitarnim operacijama i kaže da bez namirnica najviše pate žene, deca i stariji.\n"Starije osobe će biti u opasnosti ako ne dobiju vodu, hranu i sanitarije, jer neće biti u stanju da funcionišu i staraju se o sebi”.\nBlejk dodaje da bi – ako pomoć u Burmi ne stigne uskoro – moglo da dođe do opšteg haosa.\n"Ljudi prirodno nastoje da prežive kada se nešto ovako desi. Mogli bi, stoga, početi da pribegavaju drastičnim merama”\nCiklon je pogodio Burmu prošle sedmice. Humanitarni radnici kažu da je nestašica vode za piće najveća briga. Potom i manjak hrane i smeštaja. Potrebe su ogromne, a pristup ograničen. Uz sve to, meteorolozi najavljuju nove i obilne padavine u području koje je već suočeno sa katastrofom.


RTS :: Samouništenje Ferarija, Ferstapen trijumfovao u Brazilu\nAuto-moto Samouništenje Ferarija, Ferstapen trijumfovao u Brazilu\nnedelja, 17. nov 2019, 20:18 -> 20:59\nVozač Red Bula Maks Ferstapen osvojio je Veliku nagradu Brazila, pretposlednju trku u šampionatu Formule 1. Ferstapen je došao do pobede u trci koju je obeležila nova katastrofa Ferarija i međusobni sudar dvojice njihovih vozača.\nHolandski vozač je u 60. krugu sjajno zaobišao šampiona Luisa Hamiltona i potom do kraja sačuvao prednost.\nOn je na taj način došao do trećeg trijumfa ove sezone, a ukupno osmog u karijeri.\nHamilton na kraju nije uspeo da završi ni drugi, već treći, a ispred njega je najveći uspeh u karijeri ostvari Pjer Gasli.\nBritanac je učestvovao u manjem incidentu sa Aleksandrom Albonom, koji ga je koštao jednog stepenika na pobedničkom postolju. Greška koju je napravio donela mu je i kaznu od pet sekundi po završetku istrage i na kraju je pao na sedmu poziciju.\nKarlos Sainc, koji je završio kao četvrtoplasirani, "unapređen" je za jednu poziciju.\nMeđutim, sve je to ostalo u senci neverovatnog udesa dvojice vozača Ferarija - Sebastijana Fetela i Šarla Leklera u završnici.\nFrancuz je zakačio Nemca, kojem je pukao pnemuatik i za kojeg je trka u tom trenutku bila gotova. Ubrzo je i Lekler morao da odustane i time je kompletiran veoma loš vikend za najpoznatiji tim u Formuli 1.\nObojica su bili veoma ljuti zbog incidenta.\nČetvrti je bio Kimi Raikonen, a prvih deset kompletirali su Đovinaci, Rikardo, Noris, Peres i Kvajt.\nPoslednja trka u sezoni voziće se 1. decembra u Abu Dabiju.


Jednostavno ispisivanje rješenja za štampanje - WER\nZnaci i logotipi, savršeni efekat izlazi iz našeg štampača, čini nam život boljim. Bez obzira da li je to regularan oblik ili nepravilan oblik, bilo drvene, PVC, akrilne ili metalne materijale, naš štampač može da štampa ono što želite u visokokvalitetnoj i bogatoj boji.\nAkrilne oznake su više upakovane vrste materijala, obično se koriste za grafičke znakove preduzeća, zajednička komercijalna preduzeća, organizacije, pa čak i pojedince za pomoć i promovisanje trenutnog simbola javnog prepoznavanja. Zajednička su LOGO slike zida, znakovi podnih vodica, odeljenje za izdavanje dozvola.\nMetalni znaci kroz različite proizvode proizvedene proizvodnim procesom, njegova upotreba je takođe različita, uglavnom za industrijsku upotrebu tablica sa imenom tablice sa značajem na hotelima, javnim zgradama metalnim reklamnim znacima, ali i za značke, značke, medalje, medalju od suvenira, novčića, itd.\nDrveni znakovi se široko koriste u znakovima prodavnica, oznakama turističkih atrakcija, Logo je tako široko korišten, ali vrlo ograničeni materijali se koriste da bi se to učinilo zbog tvrdog štampanja. Sada sa našim UV štampačem, šareni i impresivni logotip se lako može odštampati na više vrsta materijala - skoro bilo koji tvrdi materijal koji možete nazvati.\nGlavne saobraćajne znakove široko koriste parking, putni znakovi autoputa. Materijali su aluminijum, gvožđe, plastika itd. Sada naš UV štampač UV štampač može savršeno štampati kako bi shvatio šta možete zamisliti.


Dačić: Srbija nikada neće biti protiv Rusije | Eurointegracije News | Al Jazeera\nMinistar vanjskih poslova Rusije Sergej Lavrov izjavio je, poslije razgovora sa šefom srbijanske diplomatije Ivicom Dačićem, kako se sa poštivanjem odnosi prema pregovorima Srbije i Evropske unije te kako polazi od toga da je nedopustivo stvaranje novih linija razdvajanja u Evropi.\nPrema njegovim riječima, pregovori Srbije sa EU-om „promovišu ideju jedinstvenog ekonomskog, humanitarnog i kulturnog prostora”.\nGovoreći o Južnom toku, Lavrov je rekao da svi planovi za realizaciju tog projekta ostaju na snazi jer je on jedino sistemsko rješenje za opskrbu plinom Jugoistočne Evrope.\n„Potvrdili smo sve naše sporazume i ugovore kada je riječ o Južnom toku, kao i neophodnost realizacije tog velikog projekta jer on jedini može plinom osigurati Jugoistočnu Evropu”, rekao je ruski ministar na konferenciji za novinare.\nNikolić pozvao Putina u Srbiju\nSrbija neće učiniti ništa što bi ugrozilo dobre odnose sa Rusijom, potvrđeno je nakon sastanka srbijanskog predsjednika Tomislava Nikolića i šefa ruske diplomatije Sergeja Lavrova u Beogradu.\nGovoreći o krizi u Ukrajini, Nikolić je rekao da Srbija „sa zabrinutošću prati tamošnja dešavanja“.\n„Stav Srbije po pitanju krize u Ukrajini neće se menjati, a predsednik Nikolić je istakao da se nada da će svi problemi što pre biti rešeni mirnim putem“, saopšteno je iz kancelarije predsjednika Srbije.\nNikolić je Lavrovu uručio zvaničan poziv predsjedniku Ruske Federacije Vladimiru Putinu da posjeti Srbiju u oktobru povodom obilježavanja 70 godina od oslobođenja Beograda u Drugom svjetskom ratu.\nNikolić i Lavrov razgovarali su i o projektu Južni tok, ocijenivši ga kao projekat od velikog značaja za cijelu Evropu, a pogotovo za Srbiju, navodi se u saopštenju.\nNaveo je i kako vjeruje da je zaustavljanje radova na Južnom toku u Bugarskoj privremenog karaktera.\n„Sva rješenja ostaju na snazi kada je riječ o radovima. Nikakvih promjena planova nema”, rekao je Lavrov.\nNakon susreta sa Dačićem, Lavrov će se sastati i sa predsjednikom Srbije Tomislavom Nikolićem te premijerom Aleksandrom Vučićem.\nDačić za dobre odnose i sa EU-om i sa Rusijom\nPrvi potpredsjednik Vlade Srbije i ministar vanjskih poslova Ivica Dačić poručio je, nakon susreta s ruskim kolegom Lavrovim, da članstvo Srbije u EU nikako neće oslabiti ili prekinuti veze sa Rusijom.\nPotvrdio je kako Srbija želi biti članica EU-a, što je nacionalni i državni interes, te dodao kako Srbija ne želi i nikada neće biti protiv Rusije.\n„Nisam shvatio da je to pitanje ‘ili Rusija ili EU’. Želimo i EU i nastavljanje dobrih odnosa sa Rusijom. Zašto bi se samo od Srbije tražilo da se opredeljuje ‘ili – ili’, dok druge zemlje EU-a imaju najrazvijenije odnose sa Rusijom“, upitao je Dačić.\nIzrazio je veliko zadovoljstvo zbog posjete kolege iz Ruske Federacije, istakavši da je za nivo političkih odnosa, kakvi postoje između dvije zemlje, bilo važno da dođe do češćih i redovnih međusobnih posjeta.\n„Nivo političkih odnosa je možda najbolji u poslednjih nekoliko decenija i želimo više razmena poseta možda i na višem nivou. Sa druge strane, svi ekonomski projekti koji su započeti, biće nastavljeni. Interes je Srbije da se oni nastave. Naš nacionalni i državni interes je da se izgradi Južni tok, da Naftna industrija Srbije (NIS) bude najbolja kompanija u regionu, da se uspešno završi program revitalizacije naše železnice i niz drugih novih programa investicija“, ukazao je Dačić.\nPodsjetio je i kako je Ruska Federacija, uz Njemačku i Italiju, jedan od najvažnijih vanjskotrgovinskih partnera Srbije.\nZahvalio se Rusiji, a posebno ministru Lavrovu, na dugogodišnjem kontinuiranom praćenju i uključenosti u probleme koje Srbija ima kada je riječ o Kosovu i podršci koju Moskva daje.\n„Da nije podrške Rusije i još nekih drugih zemalja, ali pre svega Rusije i Kine, kao stalne članice Saveta bezbednosti UN-a, Srbija bi danas bila u gotovo izgubljenoj poziciji kada je reč o Kosovu i Metohiji“, uvjeren je Dačić.\nŠef diplomatije Srbije za učvršćivanje odnosa u regiji i prevazilaženje starih problema.


„Holcim Srbija“ od danas u CRH grupi - Gradjevinarstvo.rs\n„Holcim Srbija“ od danas u CRH grupi\n03.08.2015. | Tanjug\nFabrika cementa „Holcim Srbija“ iz Popovca kod Paraćina, pridružila se globalnoj kompaniji za građevinske materijale CRH, saopštila je danas Informativna služba Cementare.\n- Današnji dan označava veliku prekretnicu za „Holcim Srbiju“ i cementaru Novi Popovac koja se pridružuje CRH Grupi kao deo najveće ikada preduzete transakcije - navodi u saopštenju menadžer komunikacija Holcima, Aleksandar Milošević.\nOva transakcija je deo globalnog dogovora, na osnovu kojeg je CRH kupio određenu imovinu Lafarža i Holcima u ukupnoj vrednosti 6,5 milijardi evra, objašnjava se u saopštenju, i podseća da je CRH danas objavila da je dovršen proces preuzimanja „Holcima Srbija“.\n- Odluka CRH-a da kupi ove kompanije demonstrira poverenje u njihov snažan učinak i performanse u regionu - ocenjuje se u saopštenju, i dodaje - da će one sada, kao deo CRH-a, imati pristup globalnoj kompanijskoj ekspertizi, najboljim praksama, inovacijama i veštinama čitave CRH grupe.\n- Danas izražavamo toplu dobrodošlicu za 15.000 novih kolega koji se pridružuju CRH-u. Njihova stručnost i talenat u kombinaciji sa snagom trenutno zaposlenih, omogućavaju CRH-u da bude korak bliže svom cilju, a to je da postane vodeća svetska kompanija u industriji građevinskih materijala - rekao je izvršni direktor CRH-a Albert Manifold.\nKako je istakao, kompanije koje CRH sada preuzima, a koje se odlično geografski uklapaju u postojeće operacije CRH-a, imaju snažnu preformansu u svojim oblastima rada.\n- Integracija nove visokokvalitetne imovine, preuzete na osnovu procenjene atraktivne vrednosti i u pravo vreme, osnažiće naše prisustvo na mnogobrojnim ključnim tržištima i obezbediće nam nove platforme za strateški rast. To će nam dodatno poboljšati efikasnost, ubrzati proces inovacija i čak obezbediti bolju uslugu i našim kupcima - poručio je Manifold.\nNa globalnom nivou, transakcija će udvostručiti kapacitete proizvodnje cementa CRH i proširiti portfolio u agregatima i gotovim betonima. Kao rezultat, CRH postaje treća po veličini kompanija u svetu u industriji građevinskih materijala, i druga u agregatima.\nU saopštenju se ističe da ovo preuzimanje predstavlja deo globalne transakcije koja uključuje i najvećeg proizvođača cementa u centralanoj Kanadi, što se odlično uklapa sa postojećim poslovanjem „US Materials“, i što će osnažiti CRH poziciju u ovom ključnom severnoameričkom regionu.\n- CRH će integrisati novopreuzetu imovinu na 685 lokacija i u 11 zemalja, ovaj proces će biti direktno nadgledan od strane izvršnog direktora i višeg operativnog tima. Broj zaposlenih u CRH će se povećati za 15.000 radnika tako da će ukupan broj biti 91.000 zaposlenih - precizira se u saopštenju.\nAkcionari CRH su odobrili ovu transakciju u martu, a odobrenje Evropske komisije je dobijeno u aprilu ove godine.\nCRH je vodeća internacionalna grupa u oblasti građevinskih materijala, koja zapošljava 91.000 radnika na blizu 4.000 operativnih lokacija u 37 zemalja širom sveta. Sa tržišnom kapitalizacijom od 22 milijarde evra (jul 2015), CRH je najveća kompanija u industriji građevinskih materijala u severnoj Americi i treća na svetu.\nGrupa ima lidersku poziciju u Evropi kao i uspostavljenu stratešku poziciju na tržištima u razvoju u Aziji i Južnoj Americi. CRH se nalazi na listi „Fortune 500“ i konstitutivni je član FTSE 100 indeksa i ISEQ 20 sa American Depositary Shares kotiranim na Njujorškoj berzi.


Viktor pokazao devojku: Brenina nova snajka aktivistkinja SNS i buduća pravnica!\nViktor i Jovana upoznali su se u noćnom provodu, a hemija među njima videla se iz aviona. Nakon tog izlaska su se dopisivali stalno, pa su se ponovo videli i započeli romansu\nViktor Živojinović nedavno je proslavio punoletstvo i uplovio u svet odraslih, a na tom putu našao je i novu devojku Jovanu Bakvić, koja je, po svemu sudeći, strastveni član Srpske napredne stranke, objavio je "Alo".\nViktor je intrigirao javnost njihovom zajedničkom fotografijom, na kojoj izgledaju prilično prisni, a „Alo!“ saznaje da se mlađani Živojinović već neko vreme viđa sa simpatizerkom naprednjaka.\n- Viktor i Jovana upoznali su se u noćnom provodu, a hemija među njima videla se iz aviona. Nakon tog izlaska su se dopisivali stalno, pa su se ponovo videli i započeli romansu - otkriva izvor za ovaj list.\nJovana je, kako izvor tvrdi, vesela i otvorena devojka, koja zna šta hoće u životu.\n- Jovana studira Pravo na jednom privatnom fakultetu i veoma je društvena osoba. Voli provod, šalu, ali je veoma motivisana i predana kada se posveti nečemu. Iako je tek započela vezu sa Viktorom, veoma je zadovoljna i srećna, a da li će njihova veza postati ozbiljnija, pokazaće vreme - rekao je izvor blizak novopečenom paru.\nJovana je veoma aktivna na društvenim mrežama, a sudeći po njenim objavama, neretko posećuje Skupštinu i stranačke skupove, na kojima ponosno nosi majice sa logom Srpske napredne stranke. Bakvićeva je virtuelnim prijateljima pokazala i svoju divlju stranu kada je objavila provokativne fotografije na kojima je oskudno obučena, dok je na pojedinim fotografijama u donjem vešu i halterima.\nAtraktivna crvenokosa je izgleda očarala mlađanog Živojinovića, ali folk divu Lepu Brenu, još uvek nije upoznala.\n- Jovana i Viktor se lepo provode, ali još je rano za upoznavanje sa porodicom. Ni Jovana ni on to još ne pominju, niti planiraju - završava naš izvor.


Srpski timovi osvojili prva tri mesta na Microsoft takmičenju Srpski timovi osvojili prva tri mesta na Microsoft takmičenju – Personal magazin\n– Državna sekretarka u Ministarstvu prosvete, nauke i tehnološkog razvoja u vladi Srbije, Snežana Marković, otvorila je proteklog vikenda od 5. do 7. septembra sedmo po redu takmičenje Babl kap…\n– Državna sekretarka u Ministarstvu prosvete, nauke i tehnološkog razvoja u vladi Srbije, Snežana Marković, otvorila je proteklog vikenda od 5. do 7. septembra sedmo po redu takmičenje Babl kap (Bubble Cup) koje organizuje Microsoft Development Center Serbia.\nOvo je jedno od najprestižnijih takmičenja među IT stručnjacima u Srbiji. Takmičari su se nadmetali u rešavanju algoritamskih problema, a učesnici su bili podeljeni u dve kategorije, jedna za studente i jedna za učenike srednjih škola.\nOve godine u finalu su se takmičile 24 ekipe, od kojih je 10 bilo iz Srbije.\nU kategoriji za učenike srednjih škola, drugi put ut za redom je pobedu odneo tim iz Niša, Me[N]talci. Drugo mesto je takođe osvojio srpski tim (.deathSatanBunny), dok je treća nagrada pripala timu iz Hrvatske (Aroni).\nU obraćanju učesnicima takmičenjima i visokim zvanicama, gospođa Marković je predstavila aktivnosti rada Ministarstva kao i potencijal IKT sektora koji Srbija ima. Takmičarima koji – osim iz Srbije – dolaze iz Poljske, Bugarske, Litvanije, Velike Britanije i Hrvatske, poželela je sreću pri rešavanju algoritamskih problema i pozvala ih da ponovo posete Srbiju.\n–\tSvesni smo koliko je ovo ozbiljno takmičenje i koliko znanja i sposobnosti zahteva od učesnika. Mi neprestano tragamo za novim talentima i spremni smo da najboljima ponudimo posao – kaže Dragan Tomić, direktor Microsoft Development Center Serbia .\nBubble Cup je jedno od retkih takmičenja na kojem učesnici koji su dovoljno dobri da prođu u finale, čak mogu dobiti posao u Majkrosoftu! Koliko je ovo takmičenje prestižno među programerima, pokazuje i činjenica da ga mnogi učesnici stavljaju u svoju radnu biografiju kao značajno iskustvo, jer znaju koliko ga poslodavci cene.\nOd nekada lokalnog, danas je ovo takmičenje preraslo u daleko poznato internacionalno takmičenje, na koje se ove godine prijavilo više od 2500 studenata širom sveta, a neki od njih čak iz Perua, Vijetnama i drugih udaljenih krajeva.\nOsim popularizacije programiranja među mladima, cilj “Bubble Cup” takmičenja je i upoznavanje i povezivanje budućih programera iz regiona i celog sveta. Tokom takmičenja, učesnici iz različitih zemalja imali su mogućnost da se upoznaju i međusobno razmene iskustva.\nSrpski timovi osvojili prva tri mesta na Microsoft takmičenju was last modified: September 8th, 2014 by Redakcija\nU nekim delovima Kine „Bejdou” bolji od GPS-a


Večeras pomeramo kazaljke sat unazad - Jutarnji GLASnik\nVečeras pomeramo kazaljke sat unazad\nLetnje računanje vremena u ovoj godini biće završeno predstojeće noći.\nU nedelju 28. oktobra, u 03.00 sata posle ponoći, pomeranjem časovnika za jedan sat unazad, sa 03.00 na 02.00 sata biće završeno letnje računanje vremena, saopštila je Direkcija za mere i dragocene metale.\nPomeranje kazaljke na satu sprovodi se na osnovu Zakona o računanju vremena, a čas koji se 28. oktobra, zbog pomeranja za jedan sat unazad pojavljuje dva puta između 02.00 i 03.00, označava se prvi put kao čas 2A, a drugi put kao čas 2B, navodi se u saopštenju dostavljenom Tanjugu.\nInače, već sledeće godine kazaljke se možda neće pomerati jer je Evropska komisija predložila da se to ukine posle 35 godina. Rok zemljama članicama EU da odluče da li žele zimsko ili letnje računanje vremena je april 2019. godine.\nSutra kiša i jak vetar, od petka sunčano\nA vreme se ne obazire na nas – Rajko R. Dvizac\nTagged LETNJE RAČUNANJE VREMENA, VREME, ZIMSKO RAČUNANJE VREMENA\nZašto da stavljam zimske gume kad prognoziraju 20 stepeni?!


Optužnica protiv Šikala jer je bez odobrenja štampao knjigu Esada Durakovića - Klix.ba\nBiH Optužnica protiv Šikala jer je bez odobrenja štampao knjigu Esada Durakovića\n4.4.2012. u 12:47\nTužilaštvo BiH podiglo je optužnicu protiv Izedina Šikala zbog nedozvoljenog korištenja autorskih prava, jer je bez odobrenja Esada Durkovića štampao i prodavao knjigu "Esad Duraković - Duhovna biografija".\nOptužnica tereti Šikala da je 1. decembra 2010. godine u Sarajevu zaključio ugovor o autorskom djelu sa Agencijom za zastupanje i zaštitu autorskih prava "Sine Qua Non", kojim je, kao autor - nosilac prava, pravo na objavljivanje knjige prenio na izdavača Društvo za izdavaštvo i usluge "Dobra knjiga" Sarajevo, čiji je vlasnik i direktor.\n"Knjiga je nastala kao rezultat prethodne saradnje, odnosno razgovora i intervjua koje je Šikalo vodio sa profesorom doktorom Esadom Durakovićem tokom 2009. godine. Nakon toga je suprotno Zakonu o autorskom i srodnim pravima, bez odobrenja autora, Durakovića, 21. decembra 2010. godine štampao u 300 primjeraka i prodavao tokom 2010. i 2011. godine", saopšteno je iz Tužilaštva BiH.\nŠikalo se tereti da je bez odobrenja autora i drugog nosioca autorskog prava stavio u promet autorsko djelo, čime je učinio krivično djelo nedozvoljeno korištenje autorskih prava.\nTužilaštvo je saopštilo da je optužnica proslijeđena Sudu BiH na potvrđivanje.


U Vašingtonu podržan integritet Kosova\nDžordž Buš (desno), Fatmir Sejdiu (u sredini) i Hašim Tači (levo)\nSjedinjene Američke Države, SAD, su snažno podržale nezavisnost Kosova i nastavak izgradnje demokratske države, uz garanciju da su granice nove države nepovredive i medjunarodno priznate, izjavili su po povratku iz Vašingtona predsednik i premijer Kosova.\nKosovski čelnici su na konferenciji za novinare na međunarodnom aerodromu Priština, koju su prenosile nacionalne televizije, izjavili da su dobili punu podršku američkog predsednika Džordža Buša da će se nastaviti priznanje i da neće biti podele Kosova.\nPredsednik Kosova Fatmir Sejdiu izjavio je da su SAD kao veliki prijatelj Kosova pružile podršku dosadašnjim procesima i obećale nastavak saradnje i pomoći u svim oblastima.\n“SAD su pružile garancije očuvanju integriteta Kosova kao suverene države, uz naznaku da se sa novim priznanjima moraju nastaviti”, kazao je Sejdiu dodavši da je kosovska delegacija izrazila zahvalnost američkoj vladi i narodu na konstantnoj političkoj i ekonomskoj podršci.\nSejdiu je izjavio da su američkim zvaničnicima preneta uveravanja da će Kosovo biti zemlja moderne demokratije za sve njene gradjane, uz puno poštovanje prava manjina.\nNajviša delegacija Kosova, predsednik Sejdiu, premijer Hašim Tači i ministar inostranih poslova Skender Hiseni, boravila je u prvoj poseti SAD na tom nivou posle proglašenja nezavisnosti Kosova, 17. februara.\nNaglasivši da se radi o istorijskim susretima sa američkom administracijom, premijer Hašim Tači je izrazio zahvalnost predsedniku Bušu i narodu SAD.\n“Dobili smo veliku podršku nezavisnoj državi od predsednika Buša, koji se uvek zalagao za mir i stabilnost”, istakao je Tači podsetivši da se Buš još u junu 2007. godine založio za proglašenje nezavisnosti Kosova.\nKosovska delegacija je 21. jula u Vašingtonu razgovarala sa američkim predsednikom Džordžom Bušom, a prethodno i sa sekretarkom Kondolizom Rajs i ministrom odbrane Robertom Gejtsom.\nPredsednik Buš je izjavio da će pokušati da ubedi države koje nisu priznale nezavisnost Kosova da to učine što pre, te je podržao vlasti u Prištini u njihovom ‘angažovanju za ostvarivanje paketa Martija Ahtisarija i za pripadnike manjina’. Američki predsednik, takođe, izjasnio se i protiv bilo kakve podele Kosova.\nPrema rečima Sejdiua posle podrške Buša očekuju se nova priznanja.\n“Do sada smo imali održivo priznanje Kosova ali se to treba nastaviti kako bismo mogli da pristupimo članstvu u medjunarodnim organizacijama”, kazao je Sejdiu dodajući da će se na lobiranju angažovati SAD, zemlje EU i institucije Kosova.\nPremijer Tači se posebno zahvalio američkoj vladi na podršci na donatorskoj konferenciji, obećanjem da će to pomoći razvoju Kosova. “Svaka podrška je za nas još veća odgovornost”, dodao je on.\nKosovski čelnici su Vašingtonu obećali nastavak borbre protiv kriminala. “Kosovo će aktivno učestvovati u borbi protiv terorizma”, poručio je Tači američkom predsedniku.\nČelnici kosovskih institucija su najavili da će Kosovo i SAD nastaviti ‘jačanje medjudržavnih odnosa, kao i saradnju u svim oblastima od obostranog interesa, od ekonomije do sigurnosti’.\nU SAD je ostao ministar spoljnih poslova Kosova Skender Hiseni koji bi mogao da učestvuje na predstojećoj sednici Saveta bezbednosti UN, u petak. Kako prenose mediji ako to odobri vijetnamski ambasador koji predsedava Savetom, Hiseni će na sednici učestvovati zajedno sa šefom UNMIK-a Lambertom Zanijerom (Zannier).\nSam ministar Hiseni je medijima preneo kako očekuje da će otputovati za Njujork, sa namerom da prisustvuje sednici SB. Predstavnici UNMIK-a su bez iznošenja detalja naveli da će Zanijera pratiti jedan ‘kosovski lider’.


Šarićev saradnik oštetio IKL za 736 miliona dinara\nBeograd - U akciji kriminalističke policije MUP Srbije juče su uhapšene četiri osobe osumnjičene za nezakonitu prodaju dela imovine Industrije kotrljajućih ležajeva vredne 736 miliona dinara. Kao organizatori zloupotrebe označeni su Zoran Ćopić (44) i Nuo Stanaj (44), za kojima su raspisane poternice.\nKako „Blic“ ekskluzivno saznaje, naredni potez Specijalnog tužilaštva za organizovani kriminal, koje rukovodi istragom, biće ispitivanje zloupotreba u privatizaciji IKL.\nPrema saopštenju policije, krivična prijava odnosi se na nezakonitu prodaju imovine IKL u Knez Danilovoj ulici u Beogradu, a uhapšeni su Đoko Vergaš (64), bivši direktor IKL, Predrag Mihajlović (55), direktor novosadske firme „Agrokop“, Mihajlo Grujić (43), vlasnik i direktor „Finam skina“ iz Beočina, i Gordan Bašić (43), suvlasnik preduzeća „Agrokop“, „Kvantum“ i „Tandem financijal“. Bašićev brat Pavle (41), drugi suvlasnik ove tri firme, uspeo je da izbegne hapšenje i za njim je raspisana poternica.\n- Osumnjičeni organizator zloupotrebe Zoran Ćopić kupio je IKL za Antuna Stanaja, suvlasnika podgoričke firme „Rokšped“, koji je u septembru 2007. uhapšen zbog šverca cigareta. Ćopić organizuje prodaju fabrike i zemljišta u Knez Danilovoj, dobijeni novac prebacuje na račune firmi kojima on upravlja i zatim ga koristi za kupovinu poljoprivrednog preduzeća „Mitrosrem“ - kaže za „Blic“ izvor iz vrha MUP Srbije.\nĆopić, posle hapšenja Stanaja, nastavlja saradnju sa njegovim bratom Nuom, da bi prošle godine sa Darkom Šarićem sklopio dogovor o prodaji „Mitrosrema“. Šarić je Ćopiću za preduzeće trebalo da isplati 25 miliona evra. Prenos vlasništva dogovoren je preko beogradske firme „DTM Relations“, vlasnika Nikole Dimitrijevića. Do akcije u Urugvaju, kada je zaplenjeno 1,7 tona kokaina, Šarić je Ćopiću za „Mitrosrem“ isplatio osam miliona evra. Ubrzo posle pokretanja istrage protiv Šarića, Ćopić je pobegao iz zemlje, a u avgustu je kao deo grupe optužen za pranje novca.\n- Protiv Ćopića je u slučaju IKL pokrenut novi postupak. Krivična prijava podneta je i protiv Nua Stanaja, koji je u Podgorici - kaže izvor „Blica“.\nNuo Stanaj inače je vlasnik preduzeća „Europa mont“, koja je 2005. otkupila 24 odsto akcija IKL, i član skupštine akcionara preduzeća. Osnivač „Europa monta“ je podgorička kompanija „Rokšped“ kojom je kao generalni direktor upravljao Nuo Stanaj. Nuo Stanaj je sa braćom Pavlom i Gordanom Bašićem iz Novog Sada i suvlasnik preduzeća „Agrokop“ na čiji je račun prebačen novac od prodaje imovine IKL u Knez Danilovoj.


MUST HAVE 2020: Trgovci u BiH opet odabrali Klasove proizvde kao MUST HAVE - Klas dd\nČast nam je što možemo reći da su proizvodi Klasa opet dobili titulu “must have” proizvoda po izboru urađenom u saradnji sa 7.000 različitih profila trgovina koje su glasale za MUST HAVE proizvode, a koji se po njihovom mišljenju trebaju naći na policama bolje snabdjevenih trgovina!\nAS Holding je na svečanoj dodjeli dobio čak deset nagrada, a priznanja su uručena predstavnicima kompanija Klas, Sprind, Vispak, AC Food i Oaza. Klasovi proizvodi koji bi se trebali naći na policama svake trgovine ali i domaćinstva su Zlatni puder, Klas tjestenine i Klas jufke.\nProjekat MUST HAVE jedan je od najvažnijih događaja za kompanije robe široke potrošnje u BiH. Da li će jedan proizvod postati brend ovisi o potrošaču, ali i o trgovcima koji zahvaljujući stalnoj komunikaciji s kupcima najbolje mogu znati šta je to što njima treba. Na osnovu svog iskustva, bosanskohercegovački trgovci su glasali i izabrali najbolje.


Pentagon obustavlja gradnju preko 120 projekata da uštedi za zid s Meksikom – Bankar.me\nPentagon obustavlja gradnju preko 120 projekata da uštedi za zid s Meksikom\nSeptember 4, 2019 SAD, SVE VIJESTI Leave a comment\nViše od 120 američkih vojnih građevinskih projekata biće obustavljeno jer se Pentagon priprema da upotrijebi 3,6 milijardi dolara za izgradnju ili poboljšanje dijelova graničnog zida s Meksikom, saopštili su juče američki zvaničnici.\nRanije ove godine predsjednik Donald Trump proglasio je nacionalnu vanrednu situaciju u pokušaju da finansira obećani zid na američko-meksičkoj granici.\nPentagon je rekao da bi iz budžeta mogao preusmjeriti 3,6 milijardi dolara i u martu Kongresu pružio popis projekata na kojima bi mogli uštedjeti, ali nisu naveli pojedinosti.\nU utorak su zvaničnici Pentagona rekli da će biti obuhvaćeno 127 projekata te da će prvih 1,8 milijardi dolara doći iz obustavljenih vojnih građevinskih poduhvata van Sjedinjenih Država. Druga tranša uslijedila bi odgodom vojnih projekata unutar SAD-a, rekli su funkcuoneri, javlja Reuters.\nPortparol Pentagona Jonathan Hoffman rekao je novinarima da su zakonodavci obaviješteni o odluci koja je u skladu s nacionalnom obrambenom strategijom, no najavu su kritikovali demokratski zastupnici.\n“Ova odluka će naštetiti već planiranim, važnim projektima namijenjenim pružanju podrške našim službenicima u vojnim postrojenjima u New Yorku, širom Sjedinjenih Država i svijeta”, rekao je u izjavi vođa Demokrata u Senatu Chuck Schumer.\nPOJMOVIDonald Trump - Meksiko zid meksiko amerika\nPrevious Orlandić: MA nam duguje 29 miliona, ali ga treba sačuvati\nSljedeći Fondovima otpisano 272 hiljade eura\nMeksiko i SAD-u blizu dogovora o novoj NAFTA-i\nMeksički predsjednik: Nećemo platiti nikakav zid


Finalni turnir Evrolige 2018. u Beogradu – Studio B\nFinalni turnir Evrolige 2018. u Beogradu\nFinalni turnir Evrolige 2018. u Beogradu Tanjug\nObjavljeno: 26.10.2016. 13:36 Izmenjeno: 27.10.2016. 11:55\nPredsednik i izvršni direktor Evrolige Đordi Bertomeu rekao je da je dodela domaćinstva Fajnal-fora elitnog košarkaškog takmičenja sjajna vest za Beograd, a gradonačelnik Beograda Siniša Mali je rekao da je u ovom trenutku najponosniji gradonačelnik u Evropi i obećao da će Fajnal-for u Beogradu sigurno biti najbolji u istoriji.\nTime se glavni grad Srbije svrstao među najveće evropske metropole, rekao je Bartomeu. „Fajnal-for 2018. godine održaće se u Beogradu, u KOMBANK Areni. To su sjajne vesti za Srbiju i Beograd, cime se vaš glavni grad pridružuje spektakularnoj listi metropola poput Barselone, Milana, Berlina, Atine, Moskve, Tel Aviva. Fajnal-for 2018. godine, usuđem se reći, biće najveći sportski događaj u Beogradu u ovoj deceniji. Beograd i Srbija vole sport, Beograd je uvek bio sjajan domaćin i siguran sam da će ovaj turnir biti poseban“, istakao je Bertomeu na konferenciji za medije u Skupštini grada, gde je sa gradonačelnikom Sinišom Malim i formalno potpisao ugovor o organizaciji Fajnal-fora.\nMali je rekao da je u ovom trenutku najponosniji gradonačelnik u Evropi i obećao da će Fajnal-for u Beogradu sigurno biti najbolji u istoriji. „Sve ovo se uklapa u našu strategiju i obećanje da ćemo od Beograda napraviti centar sporta u regionu. Mnogi su od 2002 pokušavali da dovedu F4 u Beograd, ali nisu uspeli. Upoznao sam Bartoemua 2014, pregovori nisu bili laki, ali moram da kažem, da bez podrške Vlade i premijera Vučića ne bismo uspeli. On nas je ohrabrivao i zato je to zajednička pobeda“, rekao je Mali.\nOn je dodao da Beograd svake godine organizuje neko veliko takmičenje, ove su to bili šampionati Evrope u vaterpolu i futsalu, sledeće je dvoransko prvenstvo u atletici, potom ide Fajnal-for.\n„Srbija je zemlja košarke i Beograd je grad košarke Obećavam da ćemo organizovati najbolji F4 u istoriji. Ovde sa nama su legende Saša Danilović i još neki igrači Partizana koji su 1992. u Istanbulu postali prvaci Evrope, bilo bi sjajno da taj uspeh ponovimo 2018. sa srpskim klubom, koji god to bio“, poručio je Mali.\nNa svečanosti u Skupštini grda osim rukovodstva Evrolige, predstavnike gradske vlasti, bili su košarkasi Partizana, šampioni Evrope iz 1992, sem Danilovića, Slaviša Koprivica, Vlada Dragutinović i Mlađan Šilobad, zatim predsednici Zvezde i Partizana Nebojša Cović i Nikola Peković, legendarni trener Dušan Ivković, predsednik S S S Aleksandar Šoštar i drugi.\nKoronavirus u Srbiji: 386 novozaraženih, četiri osobe preminule


Kao i prethodne, prava prenosa NBA utakmica kod nas ima televizija Arena sport, a nova sezone će biti dosta drguačija u odnosu na prethodne, pogotovo na prošlu.\nPandemija korona virusa i dalje traje, ali se ovog puta neće igrati u "balonu", ali će biti specijalnih pravila. Svi treneri u će morati da nose maske tokom utakmica, a ta odluka je doneta zarad očuvanja bezbednosti, a skidanje iste im nije dozvoljeno ni u jednom trenutku.\nNBA liga je saopštila i da treneri nisu u obavezi da nose odela i sakoe, a utakmice će moći da vode u polo majicama, a svaki tim će dobiti po 30 miliona dolara, kako bi se održala livkidnost u vreme smanjenih prihoda.\nNa tu pomoć za 30 klubova NBA liga će potrošiti 900 miliona dolara koje je skupila prodajom deonica, čije je dospeće tri, odnosno četiri godine. Liga nije objavila kolika je kamata na deonice, ali je napomenula da su kupci bili osiguravajuće kompanije i institucionalni investitori.\nNova sezona počinje 22. decembra, a prve pripremne utakmice su odigrane juče, a na parketu se našao naš Bogdan Bogdanović koji je debitovao za Altantu u porazu od Orlanda (116:112), s devet poena. U novoj sezoni klubovi će u ligaškom delu takmičenja odigrati 72 utakmice, odnosno deset manje nego što je uobičajeno. Plej-of bi trebao da počne u maju i završi se početkom jula, odnosno pre Olimpiskih igara u Tokiju, koje su na rasporedu od 23. jula do 8. avgusta 2021. godine.\nLebron Džejms - Entoni Dejvis\nAdam Silver, komesar NBA lige, rekao je pred start da se nada da neće ponovo morati da bude aktiviran "balon".\n- Nadam se da se nećemo vraćati u "balon", ali to je nešto o čemu i dalje moramo razmišljati, rekao je Silver i dodao da je koncept u Orlandu dobro funkcionisao, iako je on u startu sumnjao u to.\nTitulu će u narednoj sezoni braniti Los Anđeles Lejkersi, koji su novim ugovorima osigurali dva najbolja igrača, Lebrona Džejmsa i Entonija Dejvisa i nema sumnje da će i ove sezone biti jedan od najozbiljnijih kandidata za osvajanje prstena.\nŠto se srpskih igrača tiče, najviše se očekuje od Nikole Jokića koji je u Orlandu igrao konferencijsko finale i koji poslednjih godina važi za jednog od najboljih igrača na svojoj poziciji u NBA. Njegovi Denver Nagetsi će prve tri utakmice na startu odigrati na domaćem parketu, a na premijeri 23. decembra, Jokić će igrati protiv Sakramento Kingsa za koje nastupa Nemanja Bjelica.\nŠto se ostalih naših igrača tiče, Bogdan Bogdanović je Sakramento zamenio Atlantom, dok je Boban Marjanović ostao u Dalasu, kao i Marko Guduić u Memfisu, koji nije u najboljoj poziciji kada je status u ekipi u pitanju. Njima će se "preko bare" pridružiti i Aleksej Pokuševski koji je draftovan od strane Oklahome kao 17. pik, kao i momak koji vuče korene s ovih prostora Deni Avdija, kog je birao Vašington.


Računari u oblasti bankarstva\nInformacioni sistemi imaju veoma značajnu ulogu u banci. Primena ukupne informacione tehnologije utiče na efikasnost bankarskog poslovanja. U sadašnjim uslovima privređivanja sve je veća uloga tzv. banaka podataka, koje se bave prikupljanjem, analizom i dostavljanjem svih vrsta informacija zainteresovanim licima. Velike banke imaju moćne istraživačke sektore, dok male banke imaju mogućnosti da koriste podatke specijalizovanih banaka podataka ili da u saradnji sa velikim bankama, koriste informacije njihovih istraživačkih sektora. Izvori informacija su: bilans centralne banke, bilansi poslovnih banaka, finansijski izveštaji itd.\nDa bi informacije bile relevantne za donošenje poslovnih odluka, moraju biti: aktuelne, potpune I kvalitetne. Svojstva informacije predstavljaju: vremensku, kvantitativnu i kvalitativnu dimenziju informacija informacionog sistema. Savremeni informacioni sistemi predstavljaju osnovu poslovnog bankarskog komuniciranja u međunarodnim razmerama. Standardi koji se koriste u informacionoj tehnologiji i informacionim sistemima preduslov su za brži razvoj bankarskih sistema.\nOsnovne koncepcije razvoja informatike u bankama\nIzgradnja i razvoj informacionih sistema i informacione tehnologije u bankama ima sledeće osnovne koncepcijske karakteristike:\nintenzivno obezbeđivanje jedinstvene metodologije i tehnologije u poslovnom bankarstvu,\nprogramiranje osnovnih grupa bankarskih poslova na odgovarajući režim automatske obrade podataka,\nopremanje banaka dupleks-sistemom centralnih računara,\nrazvoj informacione tehnologije na glavnim bankarskim punktovima,\nrazvoj poslovne mreže banke van sedišta banke i njeno savremeno informaciono opremanje,\nposeban razvoj obrade podataka (plate, kadrovi, investicije uz tzv. ON LINE), i dr.\nSavremeno bankarstvo ne može se zamisliti bez dobro organizovanih koncepcija informacionog sistema. To je preduslov za izradu i realizaciju poslovne politike banaka. To znači da se složeni tržišni uslovi privređivanja, koji povećavaju neizvesnost i rizik, uz brojnost finansijskih transakcija, ne mogu rešavati bez odgovarajućeg informacionog sistema u bankama.\nRazvoj bezgotovinskog i elektronskog plaćanja\nProces neprestanih promena u finansijskim strukturama razvijenih tržišnih privreda zasniva se na finansijskin inovacijama koje rešavaju problem sve većeg broja i sve složenijih operacija u bankama, a neophodan uslov za to su tehnološke inovacije, posebno u bezgotovinskom i elektronskom plaćanju.Bankarstvo postavlja zahteve koji treba da dobiju svoja tehnološka rešenja, kao što su problem integralne obrade informacija i sve bržeg obavljanja finansijskih transakcija.\nNajznačajniji elektronski uređaji samouslužnog tipa koji se koriste u savremenom bankarstvu su:\nuređaji za izradu identifikacionih kartica,\nčitač identifikacionih kartica,\ntrezor za strane valute,\nsamouslužni štampač izvoda računa,\nsamouslužni terminal za klijente i\nautomati za izdavanje novca.\nNajveće tehnološko dostignuće u radu banaka jeste pojava elektronskog novca, a samim tim i elektronskog bankarstva, koje predstavlja revolucionarnu pojavu u bankarstvu. Elektronsko bankarstvo predstavlja najznačajniju finansijsku inovaciju, koju je omogućila informaciona tehnologija.\nElektonsko bankarstvo predstavlja sistem elektronskog prenosa sredstava (platni promet) i automatizaciju bankarskog poslovanja. Elektronski novac je specifična monetarna informacija koja se putem elektronskih impulsa prenosi između finansijskih transaktora. Poznati su sledeći oblici elektronskog novca (elektronskog sistema plaćanja) :\nEPT/POS – dominantan oblik elektronskog novca je elektronski transfer sredstava na mestu prodaje pomoću instaliranih kompjuterskih terminala,\nATM – drugi oblik korišćenja elektronskog novca moguć je zahvaljujući instaliranim bankomatima. Bankomati omogućavaju podizanje gotovine, polaganje depozita, prenos sredstava na različite račune, plaćanje sa različitih računa.\nHOME BANKING – sve je veće korišćenje ličnih kompjutera za finansijske transakcije u domovima transaktora, što je povezano kao kućno bankarstvo (home banking). Kućni terminali su povezani sa centralnim kompjuterom u banci, i to bi moglo da dovede u perspektivi do radikalne transformacije mreže filijala, jer bi se smanjila potreba fizičkog kontakta komitenata i banke.\nKretanje u svetu\nBanka u poslovima sa stanovništvom treba da insistira na poštovanju standarda ISO 9000. Radi se o tome da nove informacione tehnologije omogućuju stvaranje jedinstvenog komunikacionog sistema. Tehnološki je moguće ostvariti elektronsko komuniciranje, čime se prevazilaze teritorijalne i jezičke barijere. Krajem decembra 1997. godine prva naša banka dobila je sertifikat ISO 9001. To je bila Kontinental banka iz Novog Sada. Proces standardizacije u našoj zemlji odvija se u okviru komisija zavoda za standardizaciju, a za standarde u bankarstvu postoji posebna komisija.\nPrvi standardi iz oblasti bankarstva odnose se na kartice i ček a u pripremi je 16 standarda iz oblasti bankarstva i finansija. Uvođenjem ISO standarda centralna banka lakše će ostvarivati svoju kontrolnu ulogu u bankarskom sistemu. Sve veći značaj informacija podstaknut je stalnim finansijskim inovacijama, koje imaju za cilj neutralisanje rizika u bankarskom poslovanju između banke i stanovništva. Povezivanje stanovništva i finansijskih institucija danas je moguće ostvariti preko Interneta. Ona može zadovoljiti različite vrste potreba, npr. od prodaje na veliko do prodaje pojedinačnih predmeta, stupanje u poslovne veze, korišćenje raznih bankarskih i telefonskih usluga itd. Da bi se stanovništvo uključilo u korišćenje ovih elektronskih mreža i time zadovoljilo svoje finansijske i druge potrebe, neophodni su određeno obrazovanje, materijalna sredstva, životni standardi i dr.\nU današnje vreme sve više se koriste savremeni informacioni sistemi, što ubrzava poslovanje kao i obavljanje svakodnevnih transakcija. Informacije koje su bitne za poslovanje moraju biti tačne, potpune i pravovremene, kako bi ih banke upotrebile na što efikasniji način. Neophodno je pratiti inovacije koje imaju veliki značaj za razvoj informacionog sistema, jer se na taj način umanjuje rizik u poslovanju između banaka i stanovništva. Preduslov za izradu poslovne politike banaka zasniva se, upravo, na dobro organizovanoj koncepciji informacionog sistema. I tu se krije ključ uspeha savremenog bankarskog poslovanja.\nMentor: Dr Miroljub Zahorjanski\nAutor: Miomir Bulatović


Stvaramo Uslove Za Opstanak Manjih Sredina U Srbiji I Srpskoj\nHome AP Vojvodina Mirović: Stvaramo uslove za opstanak manjih sredina u Srbiji i Srpskoj\nNovi Sad , 18. septembar 2021.\n„Pokrajinska vlada učestvovaće u izgradnji jedne od industrijskih zona u Podrinju, koja će se graditi na inicijativu predsednika Republike Srbije Aleksandra Vučića prema nacionalnom planu, i koja će imati višestruk značaj i za Srbiju i za Republiku Srpsku.\nMoramo u svim mestima stvoriti uslove i privredne kapacitete za opstanak ljudi kako bismo smanjili migracije stanovništva prema velikim centrima“, izjavio je danas predsednik Pokrajinske vlade Igor Mirović uoči okruglog stola na temu unapređenja privrednih odnosa AP Vojvodine i Republike Srpske.\nMirović je ocenio da su privrednici pokazali izuzetnu vitalnost s obzirom na tešku prošlu godinu, a da ova godina, prema prvim pokazateljima, pokazuje snagu privrede naše zemlje.\nPredsednik Mirović istakao je da će biti nastavljen rad na svim elementima saradnje Republike Srpske i AP Vojvodine kao deo ukupnih napora Srbije i Srpske da se, kako je rekao, tešnje povezuju u svim oblastima.\n„Naša saradnja ide uzlaznom putanjom i mi ćemo nastaviti sa stvaranjem uslova kako bismo nastavili taj trend. Hvala Srbiji, ona je najveći spoljnotrgovinski partner i investitor u Srpskoj.\nŽelimo da izgradnjom industrijskih zona u pograničnom delu kreiramo poslovni ambijent na dobrobit našeg naroda sa obe strane Drine“, izjavio je predsednik Vlade Republike Srpske Radovan Višković.\nPredsednik Privredne komore Vojvodine Boško Vučurević rekao je da PKV stvara ambijent koji će omogućiti okupljanje privrednika, a da je današnji susret prilika za produbljivanje dosadašnje odlične saradnje.\nPre početka okruglog stola, predsednik Mirović prisustvovao je otvaranju 88. Međunarodnog poljoprivrednog sajma poručivši da je po toj manifestaciji prepoznatljiva cela naša zemlja i da je to važno mesto susreta za sve naše poljoprivrednike.\n„Pokrajinska vlada je od 2016. godine drastično povećala agrarni budzet i proširila spektar segmenata poljoprivredne proizvodnje koje subvencioniše – od nabavke sistema za navodnjavanje i protivgradnih mreža, preko otvaranja i proširenja stočarskih farmi, prerade voća i povrća, do podizanja plastenika i organske proizvodnje“, rekao je Mirović i naveo kao veoma značajnu meru podrške mladima u ruralnim sredinama.\nMeđunarodni poljoprivredni sajam, koji se od danas do petka održava u Novom Sadu, otvorila je ministarka trgovine, turizma i telekomunikacija Tatjana Matić, istakavši da je ovo najuglednnija poljoprivredna manifestacija u Evropi zahvaljujući kojoj će Srbija narednih dana biti centar regiona kada je reč o poljoprivredi i prehrambenoj industriji.\nPrevious articleMirović i ministar industrije Belorusije Parhomčik o proširivanju saradnje\nNext articlePodrška jačanju mladih u poljoprivredi


Putovanje za pamćenje: Savremeni gimnazijalci uživali u čarima zlatnog Praga i carskog Beča | Savremena gimnazijaSavremena gimnazija\nPutovanje za pamćenje: Savremeni gimnazijalci uživali u čarima zlatnog Praga i carskog Beča\nApril 21, 2017 Comments Off on Putovanje za pamćenje: Savremeni gimnazijalci uživali u čarima zlatnog Praga i carskog Beča\nSavremeni gimnazijalci i njihovi profesori su se u subotu, 8. aprila, otisnuli u nezaboravnu petodnevnu avanturu istraživanja lepota Praga i Beča, evropskih prestonica, čuvenih po kulturnim, umetničkim i istorijskim znamenitostima i bogatstvima. Studijsko putovanje bilo je sjajna prilika da se gimnazijalci druže i ojačaju svoja prijateljstva, ali i vrate bogatiji za mnoge uspomene i nezaboravne trenutke!\nPočetak putovanja uz veseli ritam\nNakon meseci iščekivanja, dogovaranja i pripremanja za putovanje, učenici su spremno započeli još jednu avanturu. Iako su putem Češke u Austrije krenuli veoma rano, zabava je za savremene gimnazijalce počela već pri prvom pređenom kilometru, uz taktove popularne muzike. Vreme u autobusu učenici su provodili euforično, dok su pesma, smeh i graja ulepšavali njihovo putovanje i učinili da im dolazak na prvo odredište prođe što brže.\nPrag – majka svih gradova koja osvaja na prvu loptu\ndestinacija na ovogodišnjoj ekskurziji za savremene gimnazijalce bio je zlatni Prag, gde je lepota njegovih ulica i trgova sve ostavila bez teksta. Priča o Hradčanima, Katedrali Svetog Vida i Bazilici Svetog Đorđa vratila je gimnazijalce u slavno vreme jednog od najlepših i najstarijih gradova Srednje Evrope.\nTrg Svetog Vaclava i čuveni astronomski sat, po kome je ovaj grad poznat, bili su prava atrakcija za sve posetioce. Sa turistima iz celog sveta savremeni gimnazijalci su iščekivali izlazak statua 12 apostola u podne. Čar je bila još veća, jer su uspeli da iskoriste priliku da vide astronomski sat samo nekoliko dana pre nego što je on u potpunosti zatvoren za turiste zbog rekonstrukcije.\nUzbudljiva priča o istoriji i legendama o Karlovom mostu, koga krasi trideset kipova svetaca, impresionirala je gimnazijalce, a na ovom mestu oni nisu propustili priliku da zamisle želju i dotaknu spomenik Svetog Jana Nepomuka, kako bi se opet vratili u zlatni grad.\nU slobodno vreme učenici su sami otkrivali lepote i uživali u atmosferi kojom ova prestonica odiše, kupovali suvenire, degustirali čuvene češke kobasice i trdelnik sa čokoladom i sladoledom, slatkiš po kome je Prag poznat širom sveta.\nPre odlaska iz grada, koji ih je zadivio svojom lepotom, savremeni gimnazijalci su đuskali na nezaboravnoj žurki, koja je bila poslednji deo ove praške slagalice.\nNastavak savremene avanture u carskom Beču\nSavremeni gimnazijalci su se nakon dva dana boravka u Pragu zaputili ka Beču, gradu koji lukavo čuva svoju istoriju i neguje tradiciju i kulturno nasleđe. Zgrade čije fasade oduzimaju dah omamile su učenike, a poseban utisak na njih je ostavila Bečka opera, kao i parlament, univerzitet, muzej i pozorište koji se nalaze u samom centru grada.\nImpozantna i raskošna Katedrala Svetog Stefana iz 12. veka impresirala je učenike i dokazala da s razlogom nosi epitet jedne od najpoznatijih atrakcija ovog grada.\nIstraživačku avanturu po Beču upotpunio je odlazak u nezaobilazni Prirodnjački muzej, gde su učenici videli bogatu kolekciju fosila, insekata, skeleta životinja iz praistorije, ali i retke minerale i drago kamenje. Ipak, najjači utisak na njih ostavila je Vilendorfska Venera, čuveno remek-delo paleolitske umetnosti.\nŠenbrun za nestvarno putovanje u habzburšku prošlost\nPoseta dvorcu Šenbrun, nekadašnjoj letnjoj rezidenciji dinastije Habzburg, savremene gimnazijalce je odvela daleko u slavnu i bogatu prošlost, u vreme careva i carica. Za njih je bilo zadivljujuće saznanje da se nalaze u odajama, galerijama i salonima u kojima su nekad živeli i provodili vreme slavni vladari, umetnici, vojskovođe kao što su Marija Terezija, Franc Jozef I i njegova žena Elizabeta Bavarska Sisi, Mocart, Napoleon i mnogi drugi. Sjaj i raskoš dvorca, vrt nestvarne lepote, kao i letnjikovac “Gloriette” koji važi za jedan od najlepših vidikovaca u Beču, ostali su duboko urezani u sećanju gimnazijalaca.\nZajedno sa vodičem i profesorima, učenici su prilikom ove posete obišli neke od 1441 odaja koje krije ovaj dvorac, a ono što ih je najviše fasciniralo je raskoš, sjaj i bogatstvo kojom svaka od tih prostorija odiše, ali i parkovi koji pokrivaju više od 160 hektara površine oko Šenbruna. Savremeni gimnazijalci su se usaglasili da je ova poseta jedno od njihovih najvrednijih iskustava koje su imali u životu.\nPrater za kraj uzbudljivog putovanja\nU čuvenom bečkom zabavnom parku Prater, koji su gimnazijalci primetili iz autobusa čim su se našli na ulicama austrijske prestonice uživali su samo najsmeliji učenici. Rolerkosteri, kuće straha, ringišpili koji su poneli učenike na ogromne visine i brojne druge zabavne atrakcije obogatili su nezaboravna iskustva savremenih gimnazijalaca i nagomilali još svežih doživljaja spremnih za prepričavanje.\nPark koji postoji još od davne 1776. godine bio je pravo odredište za završetak ovogodišnjeg uzbudljivog putovanja!\nNova iskustva i sećanja kao najvredniji suveniri\nKao i svim drugim srednjoškolcima, i savremenim gimnazijalcima je ekskurzija najveći doživljaj koje se sećaju dugo nakon njenog završetka. Pored novih znanja koja su stekli u ovim evropskim prestonicama, učenici su za ovo kratko vreme međusobno zbližili i ojačali svoja prijateljstva.\nUmesto magneta, najlepši suvenir koji su savremeni gimnazijalci doneli iz Praga i Beča, ali i iz autobusa, su sećanja i nezaboravna iskustva. Ove doživljaje učenici će prepričavati do nekog novog putovanja koje već sada željno i nestrpljivo iščekuju.


Sufinansiranje Arhiva - Far\nPočetnaPosts Tagged "Sufinansiranje"\nMinistarstvo kulture i informisanja potvrdilo je pisanje Udruženja novinara Srbije koje je objavilo da će Ministarstvo finansija dati saglasnost da se potpišu ugovori sa medijima koji su dobili novac na konkursima za sufinansiranje medijskih projekata, posle čega će uslediti uplata novca. UNS je dobio potvrdu da\nIzvršni odbor Udruženja novinara Srbije (UNS) odlučio je da se članovi Udruženja imenovani u komisije za ocenu medijskih projekata na konkursima Ministarstva kulture i informisanja povuku ukoliko Ministarstvo ostane pri raspodeli mesta u komisijama u kojima su dali prednost članovima nereprezentativnih novinarskih udruženja. U saopštenju UNS-a\nNa sednici Vlade Republike Srbije usvojena je Uredba o utvrđivanju Programa podrške sprovođenju mera populacione politike u Republici Srbiji za 2020. godinu. Na osnovu ove Uredbe, Kabinet ministra bez portfelja zaduženog za demografiju i populacionu politiku raspisaće u toku sledeće nedelje Javni poziv za dodelu\nOdlukom o budžetu opštine Dimitrovgrad za 2020. godinu, od 18. decembra 2019., planirana su sredstva u iznosu od 12.500.000 dinara namenjena za ostvarivanje i unapređenje javnog interesa u oblasti javnog informisanja, kao i za unapređenje javnog informisanja na jezicima nacionalnih manjina, objavljeno je na zvaničnom\nMinistarstvo kulture i informisanja Republike Srbije raspisalo je devet konkursa u oblasti javnog informisanja u 2019. godine, saošteno je na sajtu ministarstva. Za ovu namenu opredeljeno 274 miliona dinara što je najveći iznos do sada. U saopštenjju se navodi da su konkursi, koji traju do 10.


Opel Corsa i Opel Adam S najpopularniji automobili u Srbiji!\nU 2. izboru za automobil godine, "Zlatni auto", koji se održava u organizaciji magazina "Auto Bild", posetioci portala blic.rs, čitaoci magazina i članovi stručnog žirija dodeli su najviše poena novitetu nemačkog proizvođača. Opel Corsa najpopularniji je automobil u Srbiji!\nOpel Corsa je, ujedno, pobedila u kategoriji malih gradskih automobila. Uz Corsu priznanja po kategorijama osvojio je Opel Adam S - mini gradski automobil godine.\nIzbor za "Zlatni auto", koji se održava pod generalnim pokroviteljstvom kompanije OMV, sastoji se iz dve faze ocenjivanja kandidata. U prvoj, čitaoci magazina "Auto Bild" i posetioci portala "blic.rs" mogli su da glasaju za svoje favorite, podeljenje po kategorijama. Ove godine, 44 automobila našla su se u sedam kategorija, a za njih je za dva i po meseca koliko je trajao prvi krug, pristiglo tačno 33.077 glasova. Posle ove faze, iz svaje kategorije su se, prema broju glasova, po tri automobila plasirala u finalni krug, osim u kategoriji luksuznih i sportskih automobila, u kojoj je pobednik odlučen samo na osnovu glasova publike.\nPobednici po kategorijama nagrađeni su trofejima, a pobednik u generalnom plasmanu zaslužio je i veliku plaketu "Auto Bilda", koju je u ime Opela primio Dimitrije Čudić, menadžer za razvoj u kompaniji.\nOvo nije prva nagrada koju Corsa dobija. Žiri Asocijacije automobilskih novinara Srbije izabrao je petu najnoviju generaciju Opelovog modela Corsa za Automobil godine 2014. u Srbiji. Nova Corsa je dobila najviše glasova jer je po oceni žirija jedan od najpopularnjih novih malih automobila na tržištu, pristupačna prosečno platežnom kupcu u Srbiji, tehnički vrlo napredna, sa dugogodišnjom dobrom reputacijom u Evropi.To je bio drugi put da Corsa osvaja ovu prestižnu nagradu. Prvi put Corsa je dobila nagradu automobila godine u Srbiji 2007.\nO kvalitetu i vrhunskim performansama nove Corse najbolje svedoče brojne osvojene nagrade među kojima je i nagrada Auto Best za najbolju ponudu u Evropi. Opel Corsa je osvojila nagradu AUTOBEST 2015. Na velikom finalnom testiranju u Beogradu, novi model je odneo pobedu sa ukupno 994 poena, u odnosu na isto tako nove rivale, Hyundai i20 (906 poena), Škoda Fabia (871 poena) i Citroën C4 Cactus (830 poena) čime je postala prvi automobil u istoriji dodeljivanja nagrade AUTOBEST koji je osvojio ovo prestižno priznanje u dve uzastopne generacije. Stručni žiri nagrade AUTOBEST sastavljen je od vodećih novinara iz oblasti automobilizma iz 15 centralnih i istočnoevropskih zemalja. Na tržištu od oko 300 miliona stanovnika, ova nagrada je izuzetno popularna i cenjena. Samo automobili sa neodoljivim odnosom cene i kvaliteta mogu da osvoje ovo priznanje, jer sem klasičnih karakteristika vozila, žiri takođe razmatra i troškove održavanja, dostupnost rezervnih delova i dijapazon usluga u ponudi distributera. I na kraju, pobeđuje ponuda koja najbolje odgovara običnom, prosečnom kupcu – a Opel Corsa je pokazala da je nepobediva. Dan Vardi, predsednik žirija AUTOBEST nagrade, istakao je sledeće: „Nova Corsa je dokazala da je odličan mali automobil. Svi članovi žirija primetili su argumente zbog kojih je novi Opel ’Najbolja ponuda u Evropi za 2015. godinu’. Nova generacija predstavlja logičan sled u evoluciji Opelovog modela koji je pre sedam godina osvojio nagradu AUTOBEST.